
 诪讗住驻讜专拽. 砖诐 诪拽讜诐: 讘讜爪注 讘专讱. 讙讜讝诇 讜诪讘专讱 讘讜爪注 讻诪讜 讻诇 讘讜爪注 讘爪注 (诪砖诇讬 讗): 诪讗讬 拽讗诪专. 讗讬讬专讬 讘砖讘讞讛 讜拽转谞讬 讛专讬 砖诇讱 诇驻谞讬讱 讜讛讗讬 诇讬砖谞讗 诇讗 砖讬讬讱 诇诪讬诪专 讗诇讗 讘讚讘专 砖讻讬讞砖 诪拽讚诪讜转讜 砖讗诪专 诇讜 讟诇谞讜 讻诪讜转 砖讛讜讗 讻讞讜砖: 诪爪讜转 驻讗讛 诇讛驻专讬砖 诪谉 讛拽诪讛. 讚讻转讬讘 诇讗 转讻诇讛 驻讗转 砖讚讱 诇拽爪讜专 (讜讬拽专讗 讬讟): 诪专讞讜. 诪讞诇讬拽 讗转 讛讻专讬 讘专讞转 讜诪讬专讜讞 讛讜讬 讙诪专 诪诇讗讻讛 诇诪注砖专 讛诇讻讱 诪注砖专 讻诇 诪注砖专讜转讬讜 转讞诇讛 讜讗讞专 讻讱 谞讜转谉 诇讜 驻讗讛 讻讚讬 砖诇讗 讬驻住讬讚 注谞讬 砖讗讬诇讜 讛讬讛 谞讜转谞讜 拽讜讚诐 诪讬专讜讞 讗注''驻 砖注谞讬 诪爪专祝 诇拽讟 砖讻讞讛 讜驻讗讛 讛专讘讛 讜注讜砖讛 诪讛谉 讻专讬 驻讟讜专 诪谉 讛诪注砖专 砖讛专讬 讛驻拽专 讛讜讗 讗讘诇 注讻砖讬讜 砖谞转诪专讞 讘讬讚 讘注诇 讛讘讬转 谞转讞讬讬讘 讘诪注砖专 讚讛讻讬 讗诪专讬谞谉 讘诪住讻转 讘专讻讜转 (讚祝 诪:) 诇拽讟 砖讻讞讛 讜驻讗讛 砖注砖讗谉 讘讙讜专谉 讛讜拽讘注讜: 讗祝 诪驻专讬砖 诪谉 讛注讬住讛. 驻讗讛 讗诐 诇讗 谞转谞讛 讻讘专 讜讗讬诇讜 诇转''拽 诪谉 讛注讬住讛 诇讗 讚拽谞讬讬讛 讘砖讬谞讜讬 讜讛讜讬 诪诪讜谉 砖讗讬谉 诇讜 转讜讘注讬诐 讚注讚 讛砖转讗 讚讬砖讛 诇讗讜 砖讬谞讜讬 讛讜讗 讚讗讜讻诇 讛讜讗 讻诪讜 砖讛讬讛: 讗讬讻驻诇 转谞讗讬. 讟专讞讜 讜注诪诇讜 讜谞转拽讘爪讜 诇讻讱: 讘讛讻讞砖讛 讚讛讚专. 诪驻讟诪讜 讜讞讜讝专 诇拽讚诪讜转讜: 转注讝讜讘 讬转讬专讗. 讘拽讚讜砖讬诐 转讛讬讜 讻转讬讘 诇讗 转讻诇讛 驻讗转 砖讚讱 诇拽爪讜专 讜讘砖讜专 讗讜 讻砖讘 讻转讬讘 诇讗 转讻诇讛 驻讗转 砖讚讱 讘拽讜爪专讱 转专讬 拽专讗讬 转注讝讜讘 讗讜转讜 诇诪讛 诇讬 砖诪注 诪讬谞讛 诇讗转讜讬讬 砖讬谞讜讬 讚诇讗 拽谞讬 讛讻讗: 转注讝讜讘 讬转讬专讗 诇诪讛 诇讬. 讛讗 讘注诇诪讗 谞诪讬 诇讗 拽谞讬 砖讬谞讜讬: 讛''讙 讜转讜 诇专讘谞谉 转注讝讜讘 讬转讬专讗 诇诪讛 诇讬: 讛诪驻拽讬专 讜讛砖讻讬诐 诇讘拽专. 拽讜讚诐 砖讬讘讗讜 注谞讬讬诐 诇讘爪专讛 砖讬讝讻讜 讘讛驻拽专 讗诐 讛讬讜 拽讜讚诪讬谉: 驻专讟. 讘讻专诐 讜诇拽讟 讘拽诪讛: 讞讬讬讘 讘驻专讟 讻讜'. 讚讗注''讙 讚讛驻拽专 驻讟讜专 诪讻讜诇诐 讚讻转讬讘 讗专爪讱 砖讚讱 讜讻专诪讱 诪讛谞讬 转注讝讜讘 讬转讬专讗 诇诪注讜讟讬 讻讬 讛讗讬 讙讜讜谞讗 讚诇讗 讛讜讬 讛驻拽专 诇驻讟讜专 讜讗注''讙 砖驻讟讜专 诪谉 讛诪注砖专 讜讘讻诇 讛谞讬 讻转讬讘 转注讝讜讘 讬转讬专讗 讘拽讚讜砖讬诐 讻转讬讘 讻专诪讱 诇讗 转注讜诇诇 讜驻专讟 讻讜' 讜讘诪砖谞讛 转讜专讛 (讻讚) 讻转讬讘 讻讬 转讘爪讜专 讻专诪讱 诇讗 转注讜诇诇 讜讻谉 诇讗 转驻讗专 讗讞专讬讱 讚讛讬讬谞讜 驻专讟 转驻讗专 讗讬砖拽讜讘讬讬''专 讜驻讗讛 谞诪讬 诪讛讻讗 诪砖诪注 讚转谞讗 讚讘讬 专' 讬砖诪注讗诇 (讞讜诇讬谉 讚祝 拽诇讗.) 砖诇讗 转讟讜诇 转驻讗专转讜 诪诪谞讜 砖讻讞讛 讻转讬讘 讘诪砖谞讛 转讜专讛 (砖诐) 诇讗 转砖讜讘 诇拽讞转讜 讜讙讜' 讜讘讗讬诇谉 讻转讬讘 诇讗 转驻讗专 讗讞专讬讱 讜讗诪专 诪专 讘驻专拽 讬' 讚讞讜诇讬谉 (砖诐) 讗讞专讬讱 讝讜 砖讻讞讛 讜诇讗 讘注讬 诇诪讬讛讚专 讜诪讻转讘 讘讗讬诇谉 诇讙专 诇讬转讜诐 讗诇讗 诇讗 转驻讗专 讗讞专讬讱 讜讗谞讗 讬讚注谞讗 讚诇注谞讬讬诐 讛讜讗 讻讚讗砖讻讞谉 讘注诪专讬诐 讗讘诇 讘诪注砖专 诇讗 讻转讬讘 转注讝讜讘 讬转讬专讗: 讗讬谉 砖诪讬谉. 讘驻专拽 专讗砖讜谉 (讚祝 讬讗.) 讙讘讬 讘注诇讬诐 诪讟驻诇讬谉 讘谞讘讬诇讛 讗诪专 砖诪讜讗诇 讚诇谞讝拽讬谉 讛讜讗 讚砖诪讬谉 讗转 讛谞讘讬诇讛 诇谞讬讝拽 讜诪讜住讬祝 注诇讬讛 诪讝讬拽 注讚 砖诪砖诇讬诐 诇讜 谞讝拽讜 讗讘诇 讙谞讘 讜讙讝诇谉 砖谞讟诇讜 讘讛诪讛 讜诪转讛 讗讜 讻讞砖讛 讗讬谉 砖诪讬谉 讗转 讛谞讘讬诇讛 讗诇讗 砖诇讛诐 转讛讗 讜讛诐 讬砖诇诪讜 讘讛诪讛 诪注诇讬讗 讗诇诪讗 砖讬谞讜讬 拽谞讬: 驻诇讜讙转讗 讚讗讘讬讬 讜专讘讗. 诇注讬诇 讘砖诪注转讬谉: 讘讛讻讞砖讛 讚诇讗 讛讚专. 讻讙讜谉 诪转讛 讗讜 谞砖讘专讛 专讙诇讛: 

 讜讗驻讗讛 (讜讛专讬诐) [讜讛驻专讬砖 诪诪谞讛 讞诇讛 诪砖注转 讙诇讙讜诇 诪转讞讬讬讘 讘讞诇讛 讗诇讗 专讘讜转讗 拽诪''诇 讚讗注''驻 砖注砖讛 讻诇 讛砖讬谞讜讬讬诐 讛诇诇讜 讗讬谉 讗诇讗 诪谞讗抓 讗''谞 诪砖讜诐 讚讛讬讻讗 讚讗讬谉 转讞讬诇转讜 注讬住讛 讗讬谉 诪转讞讬讬讘 讘讞诇讛 注讚 讗讞专 讗驻讬讬讛 谞拽讟讛 讛讻讬: 诇讗 讛驻专讬砖 诪谉 讛拽诪讛 讬驻专讬砖 诪谉 讛注讜诪专讬诐. 讗讘讬讬 诇讟注诪讬' 讚讗诪专 讘专讬砖 转诪讜专讛 (讚' 讜. 讜砖诐 讚''讛 讗诪专) 讻诇 讚讗诪专 专讞诪谞讗 诇讗 转注讘讬讚 讗讬 注讘讬讚 诪讛谞讬 讜诪驻专砖 讛转诐 讚讟注诪讗 讚讬驻专讬砖 诪谉 讛注讜诪专讬诐 诪砖讜诐 转注讝讜讘 讬转讬专讗 讚讘诇讗 转注讝讜讘 讬转讬专讗 诇讗 讛讬讛 诪讬讞讬讬讘 讚讻讬讜谉 讚注讘专 注诇 诇讗 转讻诇讛 讛讜讛 讗诪讬谞讗 讚讗讛谞讬 讜驻讟讜专 讜诇讛讻讬 讗爪讟专讬讱 讗讘讬讬 讘砖诪注转讬谉 注''讻 诇专' 讬砖诪注讗诇 诇诪讬诪专 砖讬谞讜讬 讘诪拽讜诪讛 注讜诪讚转 讗讘诇 诇专讘讗 讚讗诪专 讛转诐 讻诇 讚讗诪专 专讞诪谞讗 诇讗 转注讘讬讚 讻讬 注讘讬讚 诇讗 诪讛谞讬 讘诇讗 转注讝讜讘 讬转讬专讗 诪驻专讬砖 诪谉 讛注讜诪专讬谉 讜诇讗 诪讘注讬 诇讬讛 转注讝讜讘 讬转讬专讗 讗诇讗 诇诪驻拽讬专 讻专诪讜 讗讜 诇专讘讬 讬砖诪注讗诇 讗讬 砖讬谞讜讬 拽讜谞讛 讗爪讟专讬讱 讚诪驻专讬砖 诪谉 讛注讬住讛 讜讗诐 转讗诪专 诇讗讘讬讬 讚讗爪讟专讬讱 转注讝讜讘 讬转讬专讗 诇讞讬讬讘 诪谉 讛注讜诪专讬诐 诪驻拽讬专 讻专诪讜 诪谞诇讬讛 讚讞讬讬讘 讘驻讗讛 讜讬''诇 讚转专转讬 砖''诪 讜讻谉 爪''诇 诇专讘讗 讗诇讬讘讗 讚专讘讬 讬砖诪注讗诇 讗讬 住讘专 专讘讬 讬砖诪注讗诇 讚砖讬谞讜讬 拽讜谞讛 讜讚专讬砖 转注讝讜讘 讬转讬专讗 诇讞讬讬讘 诪谉 讛注讬住讛 讗诐 讻谉 讛诪驻拽讬专 讻专诪讜 诪谞诇讬讛 讚诪砖诪注 讚讛讛讬讗 讚专砖讛 讗转讬讗 讻讻''注 诪讚讚讬讬拽 讘驻专拽 讘讗 住讬诪谉 (谞讚讛 讚' 谞讗. 讜砖诐 讚''讛 诪讬谉) 讚讛讗 讚转谞谉 讛转诐 讻诇 砖讞讬讬讘 讘驻讗讛 讞讬讬讘 讘诪注砖专 讛讬讬谞讜 讻诇 诪讬谉 砖讞讬讬讘 讘驻讗讛 讞讬讬讘 讘诪注砖专 讚讗讬 诇讗讜 讛讻讬 讛专讬 诪驻拽讬专 讻专诪讜 讚讞讬讬讘 讘驻讗讛 讜驻讟讜专 诪谉 讛诪注砖专 讜诪讗讬 专讗讬讛 讛讬讗 讚诇诪讗 诪转谞讬' 讻专讘讬 讬砖诪注讗诇 讚诪讜拽讬 转注讝讜讘 讬转讬专讗 诇讞讬讬讘 诪谉 讛注讬住讛 讜诇讗 诪讬讬转讬 诇诪讚专砖 砖讬转讞讬讬讘 讘驻讗讛 讗诇讗 讜讚讗讬 诇讬讻讗 讚驻诇讬讙 讗讛讛讜讗 转谞讗 讚诪驻拽讬专 讻专诪讜 讜转专转讬 砖''诪 讻讚驻专讬砖讬转: 诪专讞讜 诪注砖专 讜谞讜转谉 诇讜. 讜讗驻讬诇讜 诇诪讗谉 讚讗讬转 诇讬讛 讘专讬专讛 讻诇 讝诪谉 砖诇讗 讛驻专讬砖 驻讗讛 讜诇讗 讘专专讛 讛讬讛 讛讻诇 砖诇讜 讜谞转讞讬讬讘 讛讻诇 讘诪注砖专 讜砖讜讘 诇讗 讬驻讟专 讜讗诐 转讗诪专 转专讜诪讛 谞诪讬 诇转谞讬 砖转讜专诐 讜谞讜转谉 诇讜 讜讗讬谉 诇讜诪专 讚转专讜诪讛 讘诇讗讜 讛讻讬 讬驻专讬砖 讛注谞讬 讜讻诇 驻讗讛 讞讬讬讘转 讘转专讜诪讛 讞讚讗 讚讗''讻 诪拽讚讬诐 诪注砖专 诇转专讜诪讛 讙讚讜诇讛 讜注讜讚 讚转谞谉 讘诪住讻转 转专讜诪讜转 讘驻''拽 (诪''讛) 讗讬谉 转讜专诪讬谉 诪谉 讛诇拽讟 讜诪谉 讛砖讻讞讛 讻讜' 讜谞专讗讛 诇驻专砖 诪砖讜诐 讚转专讜诪讛 讚讘专 拽诇 诇转专讜诐 诇讗 讞砖 诇讛讝讻讬专 讜讬砖 诪驻专砖讬诐 讚诇讛讻讬 讗讬谉 转讜专诐 诪砖讜诐 讚讘讙讜专谉 专讙讬诇讬谉 诇转专讜诐 讻讚转谞谉 讘诪住讻转 诪注砖专 (驻''讘) 诪爪讗 驻讬专讜转 诪诪讜专讞讬谉 讘砖讚讛 诪讻讜谞住讬谉 讗住讜专讬诐 诪砖讜诐 讙讝诇 诪驻讜讝专讬谉 诪讜转专讬谉 诪砖讜诐 讙讝诇 讘讬谉 讻讱 讜讘讬谉 讻讱 讞讬讬讘讬谉 讘诪注砖专 讜驻讟讜专讬谉 诪谉 讛转专讜诪讛 诇驻讬 砖讗讬 讗驻砖专 诇讙讜专谉 砖转注拽专 讗诇讗 讗诐 讻谉 谞讬讟诇讛 转专讜诪讛 讙讚讜诇讛: 

专砖讘"讗

 讙诐 诇专讘讜转 砖讬谞讜讬讬讛谉. 讻讘专 讻转讘转讬 诇诪注诇讛 讘驻专拽 诪专讜讘讛.





讗驻讗讛 讜讛专讬诐 诪诪谞讛 讞诇讛. 诇专讘讜转讗 谞拽讟 讗驻讗讛 讜诇讜诪专 砖讗祝 注诇 驻讬 砖注砖讛 讘讛 讻诇 诪诇讗讻讜转 讜砖讬谞讜讬讬谉 讗诇讜 讛专讬 讝讛 诪谞讗谉 讚砖谞讜讬 讘诪拽讜诪讜 注讜诪讚 讜诇讗讜 讘讚讜拽讗 谞拽讟讛 讜诇讜诪专 砖讗讬谉 讞讬讜讘 讞诇讛 注讚 砖注转 讗驻讬讬讛 讚讛讗 诪砖注转 讙诇讙讜诇 谞转讞讬讬讘转 讘讞诇讛 讜讬讻讜诇 诇讛专讬诐 诪诪谞讛 讞诇转讛.





砖讘讞 诪驻谞讬 转拽谞转 讛砖讘讬诐. 讜诇讗 砖讘讞 讚驻讟诪讛 讙讝诇谉 拽讗诪专 讚讗讬诇讜 讻谉 诪讚讬谞讗 谞讜讟诇讜 讘诇讗 转拽谞转 讛砖讘讬诐 讚讗诪专 诇讬讛 讗谞讗 诪驻讟诪谞讗 讜讗转 砖拽诇转 (诇注讬诇 讘讘讗 拽诪讗 住讛, 讗), 讜讻谉 讻诇 砖讘讞 讚讬讜拽专讗 诇讗 拽讗诪专 讚讛讜讗 讚谞讙讝诇 讛讜讛 讚讛讗 讻诇 讚讗讬转讬讛 讘注讬谞讛 讛讚专 讜讗讬诇讜 讗讻诇讛 讛讛讬讗 砖注转讗 诪砖诇诐 讻讬讜拽专讗 讚讛砖转讗 讻讚讗诪专 讘砖诇讛讬 驻专拽 讛诪驻拽讬讚 (讘"诪 诪讙, 讗) 讘讙讜讝诇 讞讘讬转 砖诇 讬讬谉 诪注讬拽专讗 砖讜讬讗 讝讜讝讗 讜讛砖转讗 砖讜讬讗 讗专讘注讛 砖转讬讬讛 讗讜 转讘专讛 诪砖诇诐 讗专讘注讛 讻讬讜谉 讚讗讬诇讜 讗讬转讗 讘注讬谞讛 讛讚专讛 讛砖转讗 讛讜讗 讚拽讙讝讬诇 诇讛, 讗诇讗 砖讘讞 砖讛砖讘讬讞讛 诪诪讬诇讗 讻讙讜谉 注讙诇 讜谞注砖讛 砖讜专 讟诇讛 讜谞注砖讛 讗讬诇 讗讜 砖专讜注讛 讘讗驻专 讜谞转驻讟诪讛 讜讗讬 谞诪讬 砖驻讟诪讛 讜谞讜讟诇 砖讘讞 讛讬转专 注诇 讛讛讜爪讗讛, 讜讻诇 讝讛 诪转拽谞转 讛砖讘讬诐 诇诪讗谉 讚讗诪专 砖讬谞讜讬 讘诪拽讜诪讜 注讜诪讚.





诪专讞讜 诪注砖专 讜谞讜转谉 诇讜. 讜讗驻讬诇讜 诇诪讗谉 讚讗诪专 讬砖 讘专讬专讛 讻诇 讝诪谉 砖诇讗 讛驻专讬砖 驻讗讛 讜拽讘注 讘诪注砖专讜 砖讜讘 诇讗 讬驻讟讜专. 讜讗诐 转讗诪专 转专讜诪讛 谞诪讬 讬转专讜诐 讜讬转谉 诇讜 砖讛讜拽讘注 讘专砖讜转讜 讜讗讬诇讜 谞转谞讜 拽讜讚诐 诇讻谉 诇注谞讬 讛讬' 注谞讬 讛驻讟讜专 讜讻诪讜 砖砖谞讬谞讜 讘驻专拽 拽诪讗 讚转专讜诪讜转 (诪"讛) 讗讬谉 转讜专诪讬谉 诪谉 讛诇拽讟 讜诪谉 讛砖讻讞讛 讜诪谉 讛驻讗讛, 讜转讬专爪讜 讘转讜住驻讜转 讚诪砖讜诐 讚转专讜诪讛 讚讘专 诪讜注讟 讛讜讗 讚讞讟讛 讗讞转 驻讜讟专转 讗转 讛讻专讬 (拽讬讚讜砖讬谉 谞讞, 讘) 诇讗 讞砖 诇诪讬转谞讬 转讜专诐 讜诪注砖专 讗讘诇 诇注讜诇诐 转讜专诐 讛讜讗, 讜诪住转讘专讗 讚讻诇 砖讗诪专 诪注砖专 讜谞讜转谉 诇讜 讻讗讬诇讜 讗诪专 转讜专诐 讜诪注砖专 砖讛专讬 讗讬谞讜 专砖讗讬 诇讛拽讚讬诐 诪注砖专 讻讚讻转讬讘 诪诇讗转讱 讜讚诪注讱 诇讗 转讗讞专 (转诪讜专讛 讘, 讗) 讜讛诇讻讱 讻诇 砖讗转讛 诪讞讬讬讘讜 诇注砖专 讻讗讬诇讜 讞讬讬讘转讜 诇转专讜诐.





讛讻讬 讙专住讬谞谉: 诪砖讜诐 讚讻转讬讘 转注讝讜讘 讻讚讘注讬 专讘讬 讬讜谞转谉. 讜诇讗 讙专住讬谞谉 讜讻讬 转讬诪讗 (诇讙诪专讬) 诇讬讙诪专 诪讬谞讬讛.





讛讗 讚讗诪专讬谞谉 讙讘讬 讘注讬讗 讚专讘讬 讬讜谞转谉: 讗诐 转诪爪讗 诇讜诪专 讟注诪讗 讚专讘讬 讬砖诪注讗诇 诪砖讜诐 讚拽住讘专 砖讬谞讜讬 讘诪拽讜诪讜 注讜诪讚 讻讜' 讜转讜 诇专讘谞谉 讻讜'. 讻诇 讝讛 讗讬谞讜 诪讻诇诇 讛讘注讬讗 讚专讘讬 讬讜谞转谉 讛讜讗 讚讘注讗 讟注诪讗 讚专讘讬 讬砖诪注讗诇 诪讗讬 谞讬讛讜 讗讜 诪砖讜诐 讚拽住讘专 讘注诇诪讗 砖讬谞讜讬 讘诪拽讜诪讜 注讜诪讚 讗讜 讚诇诪讗 讘注诇诪讗 拽谞讬 讜讛讻讗 诪砖讜诐 讚讻转讬讘 转注讝讜讘 讬转讬专讗 讜诪砖讜诐 讛讻讬 拽讗诪专 专讘讗 讚诇诪讗 讟注诪讬讛 讚专讘讬 讬砖诪注讗诇 诪砖讜诐 讚讻转讬讘 转注讝讜讘 讬转讬专讗 讜讻讚讗住转驻拽讗 诇讬讛 诇专讘讬 讬讜谞转谉, 讜讛讱 讗诐 转诪爪讗 诇讜诪专 转诇诪讜讚讗 讛讜讗 讚拽讗 砖拽讬诇 讜讟专讬 讘讛.





讛讗 讚转谞讬讗 讛诪驻拽讬专 讻专诪讜 诇诪讞专 讛砖讻讬诐 讜讘爪专讜. 讘驻专拽 讗讬谉 讘讬谉 讛诪讜讚专 (谞讚专讬诐 诪讘, 讘) 讛讘讬讗讜讛 讜砖诐 谞转驻专砖讛.





讜诇讚讬讚讬 诪驻专砖讗 诇讬 诪讬谞讬讛 讚专讘讬 讬讜讞谞谉 讻讙讜谉 砖讙讝诇 注爪讬诐 诪砖讜驻讬谉 讜注砖讗谉 讻诇讬诐 讚讛讚专讬 诇讘专讬讬转谉. 讻诇讜诪专 讛讗 讚拽讗诪专 讚诪砖谞转讬谞讜 诪驻谞讬 转拽谞转 讛砖讘讬诐 讘讻诇讬诐 讚讛讚专讬 诇讘专讬讬转谉 讛讜讗 讜讘讻讬 讛讗 讛讜讗 讚拽讗诪专 专讘讬 讬讜讞谞谉 讚讙讝诇讛 讞讜讝专转 讘注讬谞讬讛 讗祝 注诇 驻讬 砖谞砖转谞讬转.





讛讗 讚讗诪专 专讘讬 讬讜讞谞谉 讘讬诪讬 专讘讬 谞砖谞讬转 诪砖谞讛 讝讜. 驻讬专砖 专讘讬谞讜 转诐 讝"诇 讚诇讚专讬讛 转讬拽谉 讜诇讗 诇讗讞专讬讜 讜讻谉 诇讗 讛讬转讛 转拽谞讛 讝讜 拽讜讚诐 转拽谞转 专讘讬 讜讛讬讬谞讜 讚诪拽砖讬 注诇讛 诪谉 讛讘专讬讬转讗 砖讞讘专讜 专讘讬 讞讬讬讗 讜专讘讬 讛讜砖注讬讗 讘驻谞讬 专讘讬 讜诇讗 讛拽砖讛 诇讬讛 诪诪砖谞转讬谞讜. 讜转讚注 诇讱 讚专讘讬 诇讚专讬讛 转讬拽谉 讜诇讗 诇讚专讬 注诇诪讗, 讚讛讗 讗谞谉 讚讬讬谞讬 讚讬谞讬 讙讝讬诇讜转 讜讻诪讛 诪注砖讬诐 讘讙诪专讗 砖讚谞讜 讚讬讬谞讬 讙讝讬诇讜转 诇讗讞专 专讘讬 讜讻讚讗诪专讬谞谉 诇拽诪谉 (讘讘讗 拽诪讗 爪讜, 讘) 讘讛讛讜讗 讙讘专讗 讚讙讝诇 驻讚谞讗 讚转讜专讬讛 诪讞讘专讬讛 讜讞讬讬讘讬讛 专讘 谞讞诪谉 讗驻讬诇讜 砖讘讞讬讛. 讜谞专砖讗讛 讚讙谞讘 住驻专讗 (诇拽诪谉 讘讘讗 拽诪讗 拽讟讜, 讗), 讜讘驻专拽 讗讬讝讛讜 谞砖讱 专讘讬转 拽爪讜爪讛 讬讜爪讗讛 讘讚讬讬谞讬谉 (讘"诪 住讗, 讘) 讜专讘讬谞讗 讞砖讬讘 讜讗驻讬拽 驻讬专讬 (砖诐 住讝, 讗), 讜讻谉 讻诪讛 诪拽讜诪讜转 砖讗诪专讜 讘讬诪讬 驻诇讜谞讬 谞砖谞讬转 诪砖谞讛 讝讜, 诪讜讻讞 讘讛讚讬讗 讚诇讚专讬讛 诇讞讜讚 转讬拽谉, 讜讻谉 讛讗 讚讗诪专讬谞谉 讘砖讘转 驻专拽 讻诇 讛讻诇讬诐 (砖讘转 拽讻讙, 讘) 讘讬诪讬 谞讞诪讬讛 讘谉 讞讻诇讬讛 谞砖谞讬转 诪砖谞讛 讝讜, 讜讻谉 讘砖诇讛讬 驻专拽 讗诇讜 诪爪讬讗讜转 (讘"诪 诇讙, 讘) 讙讘讬 讛讜讬 专抓 诇诪砖谞讛 讬讜转专 诪谉 讛转诇诪讜讚 讘讬诪讬 专讘讬 谞砖谞讬转 诪砖谞讛 讝讜.





讜讘转讜住驻讜转 驻讬专砖讜 讚诪讛 砖讗诪专讜 讛讙讝诇谞讬谉 讜诪诇讜讬 讘专讘讬转 讗讬谉 诪拽讘诇讬谉 诪讛谉 讗驻讬诇讜 转诪爪讗 诇讜诪专 诇讚专讬 注诇诪讗 转拽讜谉 诇讗 拽砖讬讗 讚诇讗 讗诪专讜 讗诇讗 讘诪讬 砖谞转注住拽 讛专讘讛 讘讚讘专 讝讛 讚讻讬讜谉 砖谞转讬讬砖谉 讘注讘讬专讛 讝讜 讗转讛 诪讞讬讬讘讜 诇诪讻讜专 讻诇 讗砖专 诇讜 讜诇砖诇诐 诪转讜讱 讻讱 讬诪谞注 讜诇讗 讬注砖讛 转砖讜讘讛 讜讻诪注砖讛 讚讗讜转讜 砖讘拽砖 诇注砖讜转 转砖讜讘讛 讜讗诪专讛 诇讜 讗砖转讜 讗驻讬诇讜 讗讘谞讟 讗讬谞讜 砖诇讱, 讗讘诇 讘讙讝诇 驻注诐 讗讜 砖转讬诐 讗讜 讘诪讬 砖诇讜讛 讘专讘讬转 诇注转讬诐 诪讞讬讬讘讬诐 诇砖诇诐 砖讗讬谉 转砖讜讘转谉 砖诇 讗诇讜 拽砖讛 讜讝讛 砖砖谞讬谞讜 讛讙讝诇谞讬谉 讜诪诇讜讬 讘专讘讬转 讚诪砖诪注 砖讗讜诪谞讜转谉 讘讻讱 讜诇讗 讗诪专讜 诪讬 砖讙讝诇 讗讜 砖讛诇讜讛 讘专讘讬转. 讜讗讬谞讜 诪讞讜讜专 讘注讬谞讬, 讜讗讚专讘讛 讙讝诇谉 注转讬拽讗 讘注讬 诇诪拽谞住讬讛 讻讚讗诪专 诇讛 专讘 谞讞诪谉 诇拽诪谉 (讘讘讗 拽诪讗 爪讜, 讘) 讘讛讛讜讗 讚讙讝诇 驻讚谞讗 讚转讜专讬 诪讞讘专讬讛 讛讗讬 讙讝诇谉 注转讬拽讗 讛讜讗 讘注讬谞讗 诇诪拽谞住讬讛, 讜注讜讚 讚讗诐 讗讬转讗 诪讗讬 拽讗 诪拽砖讛 诪讛谞讬讞 诇讛诐 讗讘讬讛谉 诪注讜转 砖诇 专讘讬转 讗讬谞谉 讞讬讬讘讬谉 讛讗 讗讘讬讛谉 讞讬讬讘 诇讛讞讝讬专 讚诇诪讗 讛讛讜讗 讘砖诇讜讛 讘专讘讬转 诇砖注讛. 讜讘讝讜 讬砖 诇转专抓 砖讛讬讛 讬讻讜诇 诇讚讞讜转讛 讻谉 讗诇讗 讚注讚讬驻讗 诪讬谞讛 转讬专抓 诇讛. 讜讬砖 诪讬 砖讗讜诪专 讚诇讗 讗诪专讜 讗讬谉 诪拽讘诇讬谉 诪讛谉 讗诇讗 讘诪讬 砖谞转注讜专专 诇注砖讜转 转砖讜讘讛 讜讘讗 诇讛砖讬讘 诪讚注转讜 讗讘诇 讘诪讬 砖诇讗 注砖讛 转砖讜讘讛 诪讚注转讜 诪讞讬讬讘讬谉 讗讜转谉 讜诪讜爪讬讗讬谉 讛谉 讘讘讬转 讚讬谉. 讜讘转讜住驻讜转 讛拽砖讛 注诇 讝讛 砖讗诐 讗转讛 讗讜诪专 讻谉 讛讻诇 讬注专讬诪讜 讜讬注砖讜 讻谉 讻讚讬 砖诇讗 讬拽讘诇讜 诪讛谉 讜讬驻讟专讜.





讛讗 讚讗拽砖讬谞谉: 讗讬谞讛讜 [讛讜讗] 讚讗讬谉 讞讬讬讘讬诐 诇讛讞讝讬专 讛讗 讗讘讬讛谉 讞讬讬讘 诇讛讞讝讬专. 拽砖讛, 讚讚诇诪讗 诇爪讗转 诇讬讚讬 砖诪讬诐 讜讻讚讗诪专 诇拽诪谉. 讬"诇 讚诪讚拽讗诪专 讞讬讬讘讬诐 拽讗 讚讬讬拽 讚讗讬 诪砖讜诐 诇爪讗转 讬讚讬 砖诪讬诐 讛讜讛 诇讬讛 诇诪讬诪专 讗讬谉 诪讞讝讬专讬谉 讚讛讜讬 诪砖诪注 讛讗 讗讘讬讛谉 诪讞讝讬专 诇爪讗转 讬讚讬 砖诪讬诐.





诪砖讜诐 讚拽讗 讘注讬讗 诇诪讬转谞讗 住讬驻讗 讻诇 讚讘专 砖诪住讜讬讬诐 讞讬讬讘讬谉 诇讛讞讝讬专. 讚讗驻讬诇讜 讛讗讘 讞讬讬讘 诇讛讞讝讬专 讻讚讬 砖诇讗 转讛讗 讙讝诇讛 谞专讗讬转 诪转讞转 讬讚讜 讜诪拽讘诇讬谉 讗讜转讛 诪诪谞讜 诪驻谞讬 讻讘讜讚讜.





诪讗讬 讘注讬转 讙讘讬讛 讗讬讘注讬 诇讬讛 诇讗讛讚讜专讬. 讻诇讜诪专 讜讗讬 讛讚专 讜诇讗 拽讘诇讛 诪诪谞讜 讗祝 讛讘谞讬诐 讗讬谉 讞讬讬讘讬谉 诇讛讞讝讬专. 讜讘转讜住驻讜转 驻讬专砖讜 讗讬讘注讬 诇讬讛 诇讗讛讚讜专讬 讗讜 诇诪讜讻专讛 讜诇讛讜爪讬讗讛 诪转讞转 讬讚讜 讜诪讗讬 讘注讬讗 讙讘讬讛 讘注讬谞讗 讗诇诪讗 诇讗 讞砖砖 诇讻讘讜讚讜 讜讻讬讜谉 砖讻谉 讗祝 讛讘谞讬诐 讗讬谞谉 讞讬讬讘讬诐 诇讛讞讝讬专 诪砖讜诐 讻讘讜讚讜. 讜讛讝拽讬拽谉 诇驻专砖 讻谉 诪驻谞讬 砖讗诪专 讘驻专拽 讗讬讝讛讜 谞砖讱 (讘"诪 住讗, 讘) 讚专讘讬转 拽爪讜爪讛 讗讬谞讛 讬讜爪讗讛 讘讚讬讬谞讬谉 讜讛拽砖讛 注诇讛 诪讛讗 讘专讬讬转讗 讻讚诪拽砖讛 诪讬谞讛 讛讻讗 讜诪砖谞讬 讻讚诪砖谞讬 讛讻讗 讜讗拽砖讬' 讗讬 注讘讬讚 转砖讜讘讛 诪讗讬 讘注讬 讙讘讬讛, 讜诪讗讬 拽讜砖讬讗 讛讗 诇诪讗谉 讚讗诪专 讗讬谞讛 讬讜爪讗讛 讘讚讬讬谞讬谉 讗讬谞讜 讞讬讬讘 讗驻讬诇讜 诇爪讗转 讬讚讬 砖诪讬诐 讜讻讚诪砖诪注 讛转诐 讚讗诪专讬谞谉 诇诪讬转讛 谞讬转谉 讜诇讗 诇讛砖讘讜谉. 讜注讜讚 砖讘讻诇 讗讜转讛 砖诪讜注讛 诇讗 讛讝讻讬专 诇爪讗转 讬讚讬 砖诪讬诐. 讗诇讗 讚讛讻讬 拽讗诪专 诪讗讬 讘注讬讗 讙讘讬讛 讛讜讬 诇讬讛 诇诪讜讻专讛 讜诇讛讜爪讬讗讛 诪转讞转 讬讚讜 讻讚讬 砖诇讗 转讛讗 专讘讬转 谞专讗讬转 转讞转 讬讚讜 转讚讬专. 讜砖诐 讻转讘转讬 讘讗专讜讻讛 诇诪讗谉 讚讗诪专 专讘讬转 拽爪讜爪讛 讗讬谞讛 讬讜爪讗转 讘讚讬讬谞讬谉 讗讬 爪专讬讱 诇爪讗转 讬讚讬 砖诪讬诐.





诇诪讛 诪讞讝讬专讬谉 诇爪讗转 讬讚讬 砖诪讬诐. 砖诪注转讬 讚讛讻讗 诪讗谉 讚讗诪专 专讘讬转 拽爪讜爪讛 讬讜爪讗讛 讘讚讬讬谞讬谉 讜诪砖讜诐 讛讻讬 拽讗诪专 砖讗祝 注诇 驻讬 砖讗诪专讜 讗讬谉 诪拽讘诇讬谉 诪讛谉 讻讬讜谉 讚诪谉 讛讚讬谉 讞讬讬讘讬谉 诇讛讞讝讬专 讬砖 诇讛谉 诇讛讞讝讬专 讗祝 诇讗讞专 讛转拽谞讛 诇爪讗转 讬讚讬 砖诪讬诐 讜讗讬谉 诪拽讘诇讬谉 诪讛谉 诪驻谞讬 讛转拽谞讛, 讜诇砖诐 讘驻专拽 讗讬讝讛讜 谞砖讱 (讘讘讗 诪爪讬注讗 住讘, 讗) 讗讜拽诪讬' 讘转谞讗讬诐, 讜诇讗 诪爪讬 诇讗讜拽诪讬 讘讘讗 诇爪讗转 讬讚讬 砖诪讬诐 讻讬 讛讻讗 诪砖讜诐 讚诇诪讗谉 讚讗诪专 专讘讬转 拽爪讜爪讛 讗讬谞讛 讬讜爪讗讛 讘讚讬讬谞讬谉 讗祝 讬讚讬 砖诪讬诐 讗讬谉 爪专讬讱 诇爪讗转, 讜讻讘专 讻转讘转讬 讬讜转专 诪讝讛 砖诐 讘驻专拽 讗讬讝讛讜 谞砖讱.





讛诪讗讬专讬

诪讗讞专 砖讛砖讬谞讜讬 拽讜谞讛 讛专讬 砖讙讝诇 住讗讛 砖诇 讞讟讛 讜讟讞谞讛 讜诇砖讛 讜讗驻讗讛 专砖讗讬 诇讗讻诇讛 讜诇讘专讱 注诇讬讛 讚诪讬诐 讛讜讗 讞讬讬讘 诇讜 讜讻谉 讗讞专讬诐 诪讝诪谞讬诐 注诐 讝讛 讜讻诇 砖诇讗 谞砖转谞讛 讜讛讜讗 专讜爪讛 诇讗讻诇讛 讗注"驻 砖讛讜讗 注讜讘专 注讘专讛 讜讘专讻转讜 拽诇诇讛 讜转讜注讘讛 讜谞讗讜抓 讗讬谞讜 专砖讗讬 诇讬讛谞讜转 讘诇讗 讘专讻讛 讜诪讘专讱 讛谉 讛诪讜爪讬讗 讛谉 讘专讻转 讛诪讝讜谉 讛谉 砖讗专 讘专讻讜转 讛讻诇 讻驻讬 讛讘专讻讛 讛专讗讜讬讛 诇讜 讜诪讻诇 诪拽讜诐 讬专讗讛 诇讬 砖讗讬谉 诪爪讟专祝 注诐 讛讗讞专讬诐 诇讝诪讜谉 砖讗讬谉 拽讘注 诇讗讜讻诇 讘注讘讬专讛 讻诪讜 砖讻转讘谞讜 讘讘专讻讜转 讜讻谉 讗讬谞讜 诪讘专讱 注诇 讛讞诇讛 讛讜讗讬诇 讜讗讬谉 讻讗谉 讛谞讗讛 讗诇讗 讘专讻转 诪爪讜讛 讜讗讬谉 讘专讻讛 诇注砖讬讬转 诪爪讜讛 讘注讘讬专讛 讜讬砖 讞讜诇拽讬谉 砖诇讗 诇讘专讱 讗祝 讘专讻转 讛诪讜爪讬讗:



诪讬 砖讙讝诇 讘讛诪讛 讜讛砖讘讬讞讛 讘讬讚 讛讙讝诇谉 讗诐 注诇 讬讚讬 驻讟讜诪讜 讛砖讘讬讞讛 讛专讬 讛砖讘讞 砖诇 讙讝诇谉 讜讛讘讛诪讛 讞讜讝专转 讘注讬谞讛 砖讗讬谉 讝讛 砖谞讜讬 砖讻诇 砖讘讞 讗驻砖专 砖讬讞讝讜专 诇驻讞讬转讜转讜 讜谞讜讟诇 砖讬注讜专 砖讘讞 诪谉 讛谞讙讝诇 讜讗诐 讛讜砖讘讞讛 诪讗诇讬讛 驻住拽讜 讙讚讜诇讬 讛讚讜专讜转 砖诇驻谞讬谞讜 砖讛讜讗 诇谞讙讝诇 讜讙讚讜诇讬 讛诪讞讘专讬诐 谞讜讟讬诐 讘讛 诇讚注转 讗讞专转 讻诪讜 砖讬转讘讗专 讛讜讻讞砖 讘讬讚 讛讙讝诇谉 讗诐 讻讞砖 讛讞讜讝专 讛讜讗 讗讜诪专 诇讜 讛专讬 砖诇讱 诇驻谞讬讱 讗诇讗 砖讗诐 讛讻讞讬砖讛 讛讜讗 诪砖诇诐 注讜讚 砖讬注讜专 讛讻讞砖 讜讗诐 诪讗诇讬讛 讗讬谞讜 诪砖诇诐 讻诇讜诐 讜讗诐 讻讞砖 砖讗讬谞讜 讞讜讝专 讻讙讜谉 讻讞砖 砖讗讬谉 诇讜 专驻讜讗讛 拽谞讗讛 讘砖谞讜讬 讜诪砖诇诐 讚诪讬讛 讻砖注转 讛讙讝诇讛 诪讻诇 诪拽讜诐 注诪讚讛 讛讘讛诪讛 注诇 注诪讚讛 讗诇讗 砖讛讜讝诇讛 讗讜 讛讜拽专讛 讛讻诇 诇谞讙讝诇 讻诪讜 砖讘讗专谞讜 讘驻专拽 诪专讜讘讛:



诪爪讜转 驻讗讛 诇讛谞讬讞讛 讘拽诪讛 讜讗诐 诇讗 讛谞讬讞讛 讘拽诪讛 诪驻专讬砖 诪谉 讛注诪专讬诐 诇讗 讛驻专讬砖 诪谉 讛注诪专讬诐 诪驻专讬砖讜 诪谉 讛讻专讬 讜讗驻讬诇讜 诪专讞讜 诇讗 讛驻专讬砖 诪谉 讛讻专讬 诪驻专讬砖 诪谉 讛拽诪讞 诇讗 讛驻专讬砖 诪谉 讛拽诪讞 诪驻专讬砖 诪谉 讛注讬住讛 诇讗 讛驻专讬砖 诪谉 讛注讬住讛 诪驻专讬砖 诪谉 讛诇讞诐 讻诪讜 砖讬转讘讗专 讘诪拽讜诪讜 讜讗注"驻 砖砖谞讜讬 拽讜谞讛 讻诇 诪拽讜诐 转注讝讜讘 讬转讬专讗 讻转讬讘:



讛诪驻拽讬专 讗转 讻专诪讜 讜讛砖讻讬诐 讘讘拽专 讜讝讻讛 讘讜 讜讘爪专讜 讞讬讬讘 讘驻专讟 讜讘砖讻讞讛 讜讘注讜诇诇讜转 讛讜讗讬诇 讜砖诇讜 讛讬讛 讜驻讟讜专 诪谉 讛诪注砖专讜转 讜诪谉 讛转专讜诪讜转 讜讗诐 讝讻讛 讘讛驻拽专 砖诇 讗讞专 驻讟讜专 讘讻诇:



讻诇 砖谞砖转谞讬转 讛讙讝诇讛 讘讬讚 讛讙讝诇谉 拽谞讗讛 注诇 讛讚专讻讬诐 砖讘讗专谞讜 讜讗诐 谞驻讞转讛 讛专讬 讛讙讝诇谉 诪注讻讘讛 讜诪砖诇诐 讚诪讬讛 讜讗讬谉 砖诪讬谉 诇讜 诇讛讬讜转 讘注诇讬诐 诪讟驻诇讬谉 讘讙讝诇讛 砖讗讬谉 砖诪讬谉 诇讗 诇讙谞讘 讜诇讗 诇讙讝诇谉 讗诇讗 转讛讗 讛谞讘诇讛 讗讜 讛砖讘专讬诐 砖诇讜 讜讬砖诇诐 讚诪讬诐 讜讬砖 谞讜讟讬谉 讘讝讜 诇讚注转 讗讞专转 讻诪讜 砖讻转讘谞讜 讘驻专拽 专讗砖讜谉 讜住讜讙讬讗 讝讗转 诪讜讻讞转 讻诪讜 砖讻转讘谞讜:





转讜住驻讜转 专讬"讚 (诪讛讚讜专讛 转诇讬转讗讛)

讗讬 讛讻讬 讗驻讬' 讛砖讘讬讞 谞诪讬 讗诪专讬 诪驻谞讬 转拽谞转 讛砖讘讬诐 驻讬' 讜讗讬谉 诇讜诪专 讚讛讗讬 讚拽讗诪专 讛砖讘讬讞 谞讜讟诇 砖讘讞讜 讝讛 诪谉 讛讚讬谉 讚砖讬谞讜讬 拽讜谞讛 讜诪讛 讚讗诪专 讻讞砖 讗讜诪专 诇讜 讛专讬 砖诇讱 诇驻谞讬讱 讝讛 诪驻谞讬 转拽谞转 讛砖讘讬诐 讗讘诇 诪谉 讚讬谞讗 讛讜讛 诪砖诇诐 讻砖注转 讛讙讝讬诇讛 讛讗 诇讬讻讗 诇诪讬诪专 讚讘砖诇诪讗 讙讘讬 砖讘讞讗 讻讚 讗诪专讬' 砖讬谞讜讬 讗讬谞讜 拽讜谞讛 注讘讚讬 诇讬' 转拽谞转讗 诇拽谞讜转 讗转 讛砖讘讞 诪驻谞讬 砖诪砖诇诐 讛拽专谉 砖讙讝诇 讗讘诇 讙讘讬 讻讞砖讗 讗讬 讗诪专转 砖讬谞讜讬 拽讜谞讛 讜讞讬讬讘 诇砖诇诐 讛拽专谉 砖诇 讙讝诇讛 讛讬讻讬 注讘讚讬 诇讬' 转拽谞转讗 诇砖诇诐 驻讞讜转 诪谉 讛拽专谉 砖讙讝诇 讗"讜 讛讗 讚拽讗诪专 讛专讬 砖诇讱 诇驻谞讬讱 诪谉 讚讬谞讗 讛讜讗 讚砖讬谞讜讬 讗讬谞讜 拽讜谞讛:





砖讬讟讛 诪拽讜讘爪转

讗讬谉 讝讛 诪讘专讱 讗诇讗 诪谞讗抓 讜诪讻诇 诪拽讜诐 讗讬谞讜 专砖讗讬 诇讬讛谞讜转 讘诇讗 讘专讻讛 讜诪讘专讱 讛谉 讛诪讜爪讬讗 讛谉 讘专讻转 讛诪讝讜谉 讛谉 砖讗专 讘专讻讜转 讛讻诇 讻驻讬 讛讘专讻讛 讛专讗讜讬讛 诇讛. 讜诪讻诇 诪拽讜诐 讬专讗讛 诇讬 砖讗讬谉 诪爪讟专祝 注诐 讗讞专讬诐 诇讝讬诪讜谉 砖讗讬谉 拽讘注 诇讗讜讻诇 讘注讘讬专讛 讻诪讜 砖讻转讘谞讜 讘讘专讻讜转. 讜讻谉 讗讬谞讜 诪讘专讱 注诇 讛讞诇讛 讛讜讗讬诇 讜讗讬谉 讻讗谉 讛谞讗讛 讗诇讗 讘专讻转 诪爪讜讛 讜讗讬谉 讘专讻讛 诇注砖讬讬转 诪爪讜讛 讘注讘讬专讛. 讜讬砖 讞讜诇拽讬谉 砖诇讗 诇讘专讱 讗祝 讘专讻转 讛诪讜爪讬讗. 讛专讘 讛诪讗讬专讬 讝"诇. 


讻诇诇 讝讛 讗诪专 专讘讬 砖诪注讜谉 讘谉 讗诇注讝专 讻诇 砖讘讞 砖讛砖讘讬讞 讙讝诇谉 讜讻讜'. 讻讞砖 讗讜诪专 诇讜 讛专讬 砖诇讱 诇驻谞讬讱 讜诪讜拽讬 诇讛 诇拽诪谉 讘讻讞砖 砖讞讜讝专 诇讘专讬讬转讜 讜拽讬讬诪讗 诇谉 讻讜讜转讬讛 讞讚讗 讚讛讗 驻住拽 砖诪讜讗诇 诇拽诪谉 讛诇讻转讗 讻讜讜转讬讛 讜注讜讚 讚讛讗 诇讟注诪讬讛 讚专讘讗 讚诪讜拽讬 诇讛 讘讻讞砖 讛讞讜讝专 诇讘专讬讬转讜 注诇 讻专讞讱 讛诇讻转讗 讛讬讗 讚讛讗 住讜讙讬讬谉 讘注诇诪讗 砖讬谞讜讬 讛讞讜讝专 诇讘专讬讬转讜 诇讗 拽谞讬 诪驻谞讬 转拽谞转 讛砖讘讬诐 诇驻讬讻讱 讛讙讝诇谉 谞讜讟诇 砖讘讞讜 讜讛谞讙讝诇 谞讜讟诇 讗转 讛砖讗专. 讜诪住转讘专讗 讚讻讬 诪住诇拽讬谞谉 诇讬讛 讘讚诪讬 诪住诇拽讬谞谉 诇讬讛 讜讛讗 讚专讘谉 砖诪注讜谉 讘谉 讙诪诇讬讗诇 讛诇讻转讗 讛讬讗 讚讛讗 住讜讙讬讬谉 诇拽诪谉 讚砖讘讞 砖注诇 讙讘讬 讙讝诇讛 讛讜讬. 讛专诪"讛 讝"诇 讘驻专讟讬讜.


讗讬 讛讻讬 讗驻讬诇讜 讛砖讘讬讞 谞诪讬 讗诪专讬谞谉 诪驻谞讬 转拽谞转 讛砖讘讬诐. 诇讗讜 砖讘讞 讚驻讟诪讛 讙讝诇谉 拽讗诪专 讚讗诇讜 讻谉 诪讚讬谞讗 谞讜讟诇 讘诇讗 转拽谞转 讛砖讘讬诐 讚讗诪专 诇讬讛 讗谞讗 诪驻讟讬诪谞讗 讜讗转 砖拽诇转. 讜讻谉 诇讗 砖讘讞 讚讬讜拽专讗 拽讗诪专 讚讛讛讜讗 讚谞讙讝诇 讛讜讬 讚讛讗 讻诇 讚讗讬转讬讛 讘注讬谞讗 讛讚专讗 讜讗诇讜 讗讻诇讛 讛讛讬讗 砖注转讗 诪砖诇诐 讻讬讜拽专讗 讚讛砖转讗 讻讚讗诪专讬谞谉 讘砖诇讛讬 讛诪驻拽讬讚 讘讙讜讝诇 讞讘讬转 砖诇 讬讬谉 诪注讬拽专讗 砖讜讬讗 讝讜讝讗 讜讻讜'. 讗诇讗 讘砖讘讞 砖讛砖讘讬讞 诪诪讬诇讗 讻讙讜谉 注讙诇 讜谞注砖讛 砖讜专 讗讜 砖专讜注讛 讘讗驻专 讜谞转驻讟诪讛 讜讗讬 谞诪讬 砖驻讟诪讛 讜谞讜讟诇 砖讘讞 讛讬转专 注诇 讛讛讜爪讗讛 讜讻诇 讝讛 诪驻谞讬 转拽谞转 讛砖讘讬诐 诇诪讗谉 讚讗诪专 砖讬谞讜讬 讘诪拽讜诪讜 注讜诪讚. 讛专砖讘"讗 讝"诇.


诪专讞讜 诪注砖专 讜谞讜转谉 诇讜. 讻转讘讜 讘转讜住驻讜转 讜谞专讗讛 诇驻专砖 诪砖讜诐 讚转专讜诪讛 讚讘专 拽诇 诇转专讜诐 诇讗 讞砖 诇讛讝讻讬专. 讜讻转讘 讞专砖讘"讗 讚讻诇 砖讗诪专 诪注砖专 讜谞讜转谉 诇讜 讻讗诇讜 讗诪专 转讜专诐 讜诪注砖专 砖讛专讬 讗讬谞讜 专砖讗讬 诇讛拽讚讬诐 诪注砖专 诇转专讜诪讛 讻讚讻转讬讘 诪诇讗转讱 讜讚诪注讱 诇讗 转讗讞专 讛诇讻讱 讻诇 砖讗转讛 诪讞讬讬讘讜 诇注砖专 讜诇讬转谉 诇讜 讻讗诇讜 讞讬讬讘转讜 诇转专讜诐. 注"讻.
讜注讚 讻讗谉 诇讗 拽讗诪专 专讘讬 砖诪注讜谉 讘谉 讗诇注讝专 讗诇讗 讘讛讻讞砖讛 讚讛讚专 讜讛诇讻转讗 讛讬讗 讚讛讗 住讜讙讬讬谉 诇拽诪谉 讘砖讬谞讜讬 讛讞讜讝专 诇讘专讬讬转讜 诇讗 讛讜讬 砖讬谞讜讬 讜砖诪注 诪讬谞讛 讚专讬砖讗 讚拽讗诪专 讛砖讘讬讞 谞讜讟诇 砖讘讞讜 讘砖讘讞 讛讞讜讝专 诇讘专讬讬转讜 拽诪讬讬专讬 讜讗驻讬诇讜 讛讻讬 讚讙讝诇谉 讛讜讬 诪驻谞讬 转拽谞转 讛砖讘讬诐 讜讗诪讟讜 诇讛讻讬 拽转谞讬 谞讜讟诇 砖讘讞讜 讜诇讗 拽转谞讬 诪砖诇诐 讻砖注转 讛讙讝诇讛 诪砖讜诐 讚诇讗 拽谞讬 诇讛 讙讝诇谉 诇讙讝诇讛 讚砖讬谞讜讬 讛讞讜讝专 诇讘专讬讬转讜 讛讜讗 讚诇讗 拽谞讬 讗诇讗 砖讘讞讗 讚讬讚讬讛 讘诇讞讜讚 讛讜讗 讚拽谞讬 诪驻谞讬 转拽谞转 讛砖讘讬诐 讜讻谉 讛诇讻转讗. 讛专诪"讛 讝"诇 讘驻专讟讬讜.


注讜讚 讻转讘 讗诪专 专讘 讬讛讜讚讛 讗诪专 砖诪讜讗诇 讛诇讻讛 讻专讘讬 砖诪注讜谉 讘谉 讗诇注讝专 讚讗诪专 讛砖讘讬讞 谞讜讟诇 砖讘讞讜 讻讞砖 讗讜诪专 诇讜 讛专讬 砖诇讱 诇驻谞讬讱 讜讚讜拽讗 讘讻讞砖 讛讞讜讝专 诇讘专讬讬转讜 讗讘诇 讻讞砖 砖讗讬谞讜 讞讜讝专 诇讘专讬讬转讜 诪砖诇诐 讻砖注转 讛讙讝诇讛 讜讗驻讬诇讜 诪讬砖诐 诇讗 砖讬讬诪讬谞谉 诇讬讛 讚讗诪专 砖诪讜讗诇 讗讬谉 砖诪讬谉 诇讗 诇讙谞讘 讜讻讜'. 讜讗讜拽讬诪谞讗 诇讟注诪讬讛 讚专讘讗 讘讻讞砖 砖讗讬谉 讞讜讝专 诇讘专讬讬转讜 讜讻谉 讛诇讻讛 讜诇讬转讗 诇砖讬谞讜讬讬讛 讚讗讘讬讬 讚拽讬讬诪讗 诇谉 讗讘讬讬 讜专讘讗 讛诇讻讗 讻专讘讗 讘专 诪讬注"诇 拽讙"诐. 注"讻.
讜讻转讘 讛专讗讘"讚 讝"诇 讜讝"诇 讛"专 讬爪讞拽 讝"诇 讻转讘 讚讘专讬 专讘讬 讬讛讜讚讛 讚讗诪专 砖讘讞 砖注诇 讙讘讬 讙讝诇讛 讚讙讝诇谉 讛讜讬 讜诇讗 讻转讘 讚讘专讬 专讘讬 砖诪注讜谉 讘谉 讗诇注讝专 砖驻住拽 砖诪讜讗诇 讛诇讻讛 讻诪讜转讜. 讜讚讜诪讛 诇讬 诇讚注转讜 讛讗 讚专讘讬 讬讛讜讚讛 注讚讬祝 诪讚专讘讬 砖诪注讜谉 讘谉 讗诇注讝专 讚专讘讬 砖诪注讜谉 讘谉 讗诇注讝专 讛砖讘讬讞 拽讗诪专 讜诇讗 讗诪专 砖讘讞 讚讜诪讬讗 讚讻讞砖 讜讛讬讬谞讜 驻讟诪讛 讜讗诇讜 诇专讘讬 讬讛讜讚讛 讗驻讬诇讜 砖讘讞讗 讚诪诪讬诇讗 讻讙讜谉 讙讝讜转 讜讜诇讚讜转 砖讗讬谉 讛砖讘讞 诪砖讜诐 诪讝讜谞讜转 讜讗驻讬诇讜 讛讻讬 讚讙讝诇谉 讛讜讬 诪驻谞讬 转拽谞转 讛砖讘讬诐 讜讘讬谉 砖讘讞 讚诪诪讬诇讗 讜讘讬谉 讛砖讘讬讞 讛讙讝诇谉 讻诇 诪讛 砖谞讜讟诇 讘砖讘讞 讬讜转专 注诇 诪讝讜谞讜转讬讛 讛讻诇 诪砖讜诐 转拽谞转 讛砖讘讬诐. 诪讬讛讜 讬讜拽专讗 讜讝讜诇讗 讘讬谉 诇诪专 讜讘讬谉 诇诪专 讚谞讙讝诇 讛讜讛 诪讚专讘讗 讚讗诪专 讛讗讬 诪讗谉 讚讙讝诇 讞讘讬转讗 讚讞诪专讗 诪讞讘专讬讛 诪注讬拽专讗 砖讜讬讗 讝讜讝讗 讜诇讘住讜祝 砖讜讬讗 讗专讘注讛 转讘专讛 讗讜 砖转讬讬讛 诪砖诇诐 讗专讘注讛 诪讗讬 讟注诪讗 讚讘注讬讚谞讗 讚砖转讬 诇讛 拽讗 讙讝讬诇 诇讛 讗诇诪讗 讻讬 讗讬转讗 讛讚专讗 讘注讬谞讗. 注"讻.
讜讻转讘 讛专讘 讛诪讗讬专讬 讝"诇 讜讝"诇 诪讬 砖讙讝诇 讘讛诪讛 讜讛砖讘讬讞讛 讘讬讚 讛讙讝诇谉 讗诐 注诇 讬讚讬 驻讟讜诪讜 讛砖讘讬讞讛 讛专讬 讛砖讘讞 砖诇 讙讝诇谉 讜讛讘讛诪讛 讞讜讝专转 讘注讬谞讛 砖讗讬谉 讝讛 砖讬谞讜讬 砖讻诇 砖讘讞 砖讗驻砖专 砖讬讞讝讜专 诇驻讞讬转讜转讜 谞讜讟诇 砖讬注讜专 砖讘讞 诪谉 讛讙讝诇谉. 讜讗诐 讛讜砖讘讞讛 诪讗诇讬讛 驻住拽讜 讙讚讜诇讬 讛讚讜专讜转 砖诇驻谞讬谞讜 砖讛讜讗 诇谞讙讝诇. 讜讙讚讜诇讬 讛诪讞讘专讬诐 谞讜讟讬诐 讘讛 诇讚注转 讗讞专转 讻诪讜 砖讬转讘讗专.


讛讻讬 谞诪讬 讚讬诇诪讗 诪砖讜诐 转注讝讜讘 讬转讬专讗 讻讚讘注讬 专讘讬 讬讜谞转谉 讜诇讗 讙专住讬谞谉 讜讻讬 转讬诪讗 诇讬讙诪专 诪讬谞讬讛. 讛讗 讚讗诪专讬谞谉 讙讘讬 讘注讬讗 讚专讘讬 讬讜谞转谉 讗诐 转诪爪讗 诇讜诪专 讟注诪讗 讚专讘讬 讬砖诪注讗诇 诪砖讜诐 讚拽住讘专 砖讬谞讜讬 讘诪拽讜诪讜 注讜诪讚 讜讻讜' 讜转讜 诇专讘谞谉 讜讻讜' 讻诇 讝讛 讗讬谞讜 诪讻诇诇 讛讘注讬讗 讚专讘讬 讬讜谞转谉 讛讜讗 讚讘注讗 讟注诪讬讛 讚专讘讬 讬砖诪注讗诇 诪讗讬 谞讬讛讜 讗讬 诪砖讜诐 讚拽住讘专 讘注诇诪讗 砖讬谞讜讬 讘诪拽讜诪讜 注讜诪讚 讗讜 讚讬诇诪讗 讘注诇诪讗 拽谞讬 讜讛讻讗 诪砖讜诐 讚讻转讬讘 转注讝讜讘 讬转讬专讗 讜诪砖讜诐 讛讻讬 拽讗诪专 专讘讗 讚讬诇诪讗 讟注诪讗 讚专讘讬 讬砖诪注讗诇 诪砖讜诐 转注讝讜讘 讬转讬专讗 讜讻讚讗讬住转驻拽 诇讬讛 诇专讘讬 讬讜谞转谉 讜讛讗讬 讗诐 转诪爪讬 诇讜诪专 转诇诪讜讚讗 讛讜讗 讚拽讗 砖拽讬诇 讜讟专讬 讘讛. 讛专砖讘"讗 讝"诇.


诇讻讚转谞讬讗 讛诪驻拽讬专 讻专诪讜 讜讻讜'. 讛拽砖讛 专讬讘"拽 诪转讜住驻转讗 讚驻讗讛 讚拽转谞讬 讙专 砖诪转 讜讘讝讘讝讜 讬砖专讗诇 讗转 谞讻住讬讜 讛诪讞讝讬拽 讘诪讞讜讘专 讞讬讬讘 讘讻诇 讘转诇讜砖 驻讟讜专 诪谉 讛讻诇 讘拽诪讛 驻讟讜专 诪驻专讟 讜注讜诇诇讜转 讜砖讻讞讛 讜驻讗讛 讜讞讬讬讘 讘诪注砖专 讜讛讬讬谞讜 讗讬驻讻讗. 讜诪驻专砖 专讘谞讜 砖诪讞讛 讚讜拽讗 讛讻讗 讚讛讞讝讬拽 讛讜讗 讚讻转讬讘 转注讝讜讘 讬转讬专讗 诇讞讬讬讘讜 讗讘诇 讗讚诐 讗讞专 驻讟讜专 诇讛讻讬 拽讗诪专 讘诪讞讜讘专 讞讬讬讘 讘讻诇 砖讛专讬 诇讗 讘讗 诇讻诇诇 注讜谞转 驻讟讜专 讚讘专砖讜转讜 谞转讞讬讬讘 讜讘转诇讜砖 驻讟讜专 诪谉 讛讻诇 讛讜讗讬诇 讜讘专砖讜转 讛驻拽专 讘讗讜 诇注讜谞讜转 讞讬讜讘 讛驻拽专 驻讜讟专诐 讘拽诪讛 驻讟讜专 讘砖讻讞讛 讜讘驻讗讛 砖讞讬讜讘谉 讘拽诪讛 讛驻拽专 驻讜讟专诐 讗讘诇 诪注砖专 砖讗讬谉 讞讬讜讘讜 讗诇讗 注讚 砖讬诪专讞 讘讻专讬 讛专讬 讘专砖讜转讜 讘讗 诇讻诇诇 讞讬讜讘 讗讘诇 讛讻讗 讘砖注讛 砖讛讞讝讬拽 讘讛谉 砖转诇砖谉 讛专讬 讻讘专 谞转讞讬讬讘讜 讜讛驻拽专 驻讜讟专谉. 诪讛专"讬 讻抓.
讜讛讗诪专 砖诪讜讗诇 讗讬谉 讛砖讘专讬诐 砖诪讬谉 诇转砖诇讜诪讬 讙谞讘 讜诇讗 诇转砖诇讜诪讬 讙讝诇谉 讗讘诇 谞讜讟诇 讛讙讝诇谉 讛砖讘专讬诐 讜诪砖诇诐 诇讜 讻诇讬 砖诇诐 讗诇诪讗 拽谞讬 诇讬讛 讘砖讬谞讜讬 讚讗讬 诇讗 拽谞讬 诇讬讛 谞讬讛讚专讬讛 讘注讬谞讬讛 讜讬砖诇诐 讛驻讞转. 诇讚讬讚讬 诪讬驻专砖讗 诇讬 诪讬谞讬讛 讚专讘讬 讬讜讞谞谉 诪转谞讬转讗 讻讙讜谉 注爪讬诐 诪砖讜驻讬谉 讜注砖讗谉 讻诇讬诐 讚讛讚专讬 诇讘专讬讬转谉 讜讗驻讬诇讜 讛讻讬 拽谞讬 诇讬讛 诪驻谞讬 转拽谞转 讛砖讘讬谉 讜注诇 讝讛 讛砖讬谞讜讬 讗诪专 专讘讬 讬讜讞谞谉 讚讘专 转讜专讛 讙讝诇讛 谞砖转谞讬转 讞讜讝专转 讘注讬谞讬讛 诪砖讜诐 讚讛讚专 诇讘专讬讬转讜 讛讜讗 讗讘诇 砖讬谞讜讬 讙诪讜专 讻讙讜谉 爪讘注 砖诇 拽诇讗 讗讬诇谉 讚诇讗 讛讚专 拽谞讬 诪讚讗讜专讬讬转讗 讜诇讬转 讛诇讻转讗 讻讜讜转讬讛 诪讚专讘 驻驻讗. 讛专讗讘"讚 讝"诇.
讜讝讛 诇砖讜谉 讛专诪"讛 讝"诇 讘驻专讟讬讜 讛讗 讚诪讜拽讬 诇讬讛 专讘讬 讬讜讞谞谉 诇诪转谞讬转讬谉 讚拽转谞讬 讛讙讜讝诇 注爪讬诐 讜注砖讗谉 讻诇讬诐 诪砖诇诐 讻砖注转 讛讙讝诇讛 讘注爪讬诐 诪砖讜驻讬谉 讜注砖讗谉 讻诇讬诐 讚讛讚专讬 诇讘专讬讬转谉 诇讬转讗 讚讛讗 住讜讙讬讬谉 诇拽诪谉 讚砖讬谞讜讬 讛讞讜讝专 诇讘专讬讬转讜 诇讗 讛讜讬 砖讬谞讜讬. 讗诇讗 诪讬讛讜 讛谞讬 诪讬诇讬 诇注谞讬谉 诪讬拽谞讗 讙讜驻讛 讚讙讝诇讛 诇讙诪专讬 讚诇讗 拽谞讬 讗讘诇 砖讘讞讗 讚讗砖讘讞 讙讝诇谉 讚讬讚讬讛 讛讜讬 诪驻谞讬 转拽谞转 讛砖讘讬诐 讚拽讬讬诪讗 诇谉 讻专讘讬 砖诪注讜谉 讘谉 讗诇注讝专. 讜注讜讚 讚住讜讙讬讬谉 诇拽诪谉 讚砖讘讞 砖注诇 讙讘讬 讙讝诇讛 讚讙讝诇谉 讛讜讬. 讜讗讬讻讗 诇诪讬诪专 谞诪讬 讚专讘讬 讬讜讞谞谉 讙讜驻讬讛 讚拽讗诪专 讚砖讘讞 讛讞讜讝专 诇讘专讬讬转讜 拽谞讬 诇注谞讬谉 诪讬拽谞讗 讙讜驻讛 讚砖讘讞讗 讘诇讞讜讚 讛讜讗 讚拽讗诪专. 注"讻.





诪讛专砖"讗 - 讞讬讚讜砖讬 讗讙讚讜转

讛专讬 砖讙讝诇 住讗讛 讻讜' 讜讛驻专讬砖 诪诪谞讜 讞诇讛 讻讜' 讜注"讝 谞讗诪专 讘讜爪注 讘讬专讱 讻讜'. 驻专砖"讬 讘讜爪注 诪诇砖讜谉 讙讝讬诇讛 讜拽"拽 讚讗诪讗讬 诇讗 诪讬讬转讬 讛讗讬 拽专讗 谞诪讬 讘专"驻 诇讜诇讘 讛讙讝讜诇 讚诪讬讬转讬 砖诐 讻诪讛 讚专砖讜转 讘诪爪讜讛 讛讘讗讛 讘讙讝讬诇讛 讜谞专讗讛 诇驻专砖 讘讜爪注 诪诇砖讜谉 讛驻专砖讛 讻诪讜 讛讘讜爪注 讘驻转 讜讛讬讬谞讜 讘讜爪注 砖诪驻专讬砖 讞诇讛 讘讚讘专 讛讙讝讜诇 讜讘讬专讱 讜讗讞"讻 讘讜爪注 讜诪讘专讱 讛诪讜爪讬讗 讗讬谉 讝讛 讗诇讗 诪谞讗抓 讜诪砖诪注 诇讬讛 讚诪讬讬专讬 讘讙讝讬诇讛 讚讻转讬讘 诇注讬诇 诪讬谞讛 讘讙讗讜转 专砖注 讬讚诇拽 注谞讬 讜讙讜' 讚讛讬讬谞讜 诇讙讝诇讜 讜拽"诇:





讞讻诪转 砖诇诪讛

讙诪专讗 讛诐 讜诇讗 砖讬谞讜讬讬讛诐 讻讜' 谞"讘 驻讬' 砖谞讬讛诐 讜拽"诇:


砖诐 砖诇讱 诇驻谞讬讱 讚砖讬谞讜讬 讘诪拽讜诪讜 讻讜' 讻爪"诇:


砖诐 讗诇讗 诇注谞讬谉 讘专讻讛 谞"讘 讗讬谉 讛驻砖讟 砖诇讗 讬讘专讱 讗诇讗 讻诇讜诪专 砖讗讬谞讜 注讜诇讛 诇专爪讜谉 讗祝 砖讻讘专 拽谞讛 讜诪砖"讛 爪专讬讱 诇讛讞讝讬专讛 诇讘注诇讬诐 讜诇讗 讬讘专讱 注诇讬讜 讗讘诇 驻砖讬讟讗 讛讬讻讗 砖专讜爪讛 诇讗讻讜诇 砖爪专讬讱 诇讘专讱 转讞诇讛 讜住讜祝 注讬讬谉 讘讗砖专"讬 专讬砖 驻专拽 砖诇砖讛 砖讗讻诇讜:


砖诐 专' 讬砖诪注讗诇 讛转诐 诇注谞讬谉 驻讗讛 诪砖讜诐 讚讻转讬讘 讻讜':


砖诐 转注讝讜讘 讬转讬专讗 讜讗转"诇 讻讜' 讻爪"诇:


专砖"讬 讘讚"讛 讞讬讬讘 讘驻专讟 讻讜' 讜讻谉 诇讗 转驻讗专 讻讜' 谞"讘 讻诪讜 讗"谞 讜拽"诇?:


讘讗"讚 讚讛讬讬谞讜 驻专讟 讻讜' 谞"讘 驻讬' 讛谞讗诪专 讙讘讬 讝讬转讬诐 讜拽"诇:





专砖"砖

专砖"讬 讚"讛 诪专讞讜 讗注"驻 砖注谞讬 诪爪专祝 讻讜' 讜注讜砖讛 诪讛谉 讻专讬 驻讟讜专 讻讜' 讗讘诇 注讻砖讬讜 讻讜' 讚讛讻讬 讗诪专讬' 讘诪住讻转 讘专讻讜转 讻讜'. 讛谉 讘讘专讻讜转 砖诐 驻讬' 讚注砖讗谉 讙讜专谉 拽讗讬 讗注谞讬 讜讻"诪 砖诐 讘讙诪' 讜讻"驻 讘住讜讟讛 讜诇驻讬' 讚讻讗谉 拽砖讛 讚诪讗讬 拽诪"诇 专讬"爪 砖诐 讛诇讗 诪转谞讬' 讛讬讗 驻专拽 讗' 讚驻讗讛 诪砖谞讛 讜' 诇注讜诇诐 讛讜讗 谞讜转谉 诪砖讜诐 驻讗讛 讜驻讟讜专 诪谉 讛诪注砖专 注讚 砖讬诪专讞 讜讗讬谉 诇讜诪专 讚讛转诐 诇讗 拽专讗 讘注诇 讛讘讬转 注讚讬讬谉 注诇讛 砖诐 驻讗讛 讜拽诪砖诪注 诇谉 专讬"爪 讚讗祝 讚讻讘专 拽专讗 注诇讛 砖诐 讚讜诪讬讗 讚诇拽讟 讜砖讻讞讛 讚诪讗诇讬讛诐 讞诇 注诇讬讛诐 砖诪诐 (注讬' 讘转讜住' 讻讗谉) 讗诐 讻谉 讬拽砖讛 诪讛 讛讜讛 诇讬讛 诇专砖"讬 诇讛讘讬讗 诪讛讗 讚专讬"爪 讬讜转专 讛讜讛 诇讬讛 诇讛讘讬讗 诪转谞讬转讬谉 讛谞"诇 讚讚诪讬讗 诇谞讬讚谉 砖诇驻谞讬谞讜. 讜讗讜诇讬 讬砖 诇讜诪专 讚讗讬 诪诪转谞讬转讬谉 讛讜讛 讗诪讬谞讗 讚讗讬讬专讬 讘砖讻讘专 讛谞讬讞 诪拽爪转 驻讗讛 讘诪讞讜讘专 讜注转讛 讘讗 诇讛讜住讬祝 讜讻讚诇注讬诇 砖诐 讘诪砖谞讛 讙'. 讜诪砖"讻 讛转讜住' 讗驻讬' 讻讜' 讻"讝 砖诇讗 讛驻专讬砖 讻讜' 诇讻讗讜专讛 转诪讜讛 讚讛讗 讗驻讬' 讛驻专讬砖 讛讬讛 讞讬讬讘 诪讛讗 讚专讬"爪 讜讗讜诇讬 讚讚讬谞讗 讗转讜 诇讗砖诪讜注讬' 讚讘讻讛"讙 讞讬讬讘 讗驻讬' 诪谉 讛转讜专讛:



专砖"讬 讚"讛 讞讬讬讘 讘驻专讟 讚讻转讬讘 讗专爪讱. 讻讜讜谞转讜 注"讻 诇讗专爪讻诐 讚讻转讬讘 讘拽讚讜砖讬诐 讜讘讗诪讜专 讙讘讬 驻讗讛:



讘讗"讚 讜讻谉 诇讗 转驻讗专 讗讞专讬讱 讚讛讬讬谞讜 驻专讟. 驻砖讜讟 讚讻讜讜谞转讜 讘讝讛 诇讛讘讬讗 讬转讜专 讙诐 讘驻专讟 讜诪砖"讻 诪讛专砖"诇 砖讛讜讗 讻诪讜 讗"谞 转诪讜讛 讗诇讗 讚注讬拽专 讚讘专讬 专砖"讬 转诪讜讛 讚讛专讬 讝讛 讻转讬讘 讘讝讬转 讜讛讜讗 讗讬谞讜 讞讬讬讘 讘驻专讟 讻讚诪讜讻讞 讘讞讜诇讬谉 砖诐 讜注诪砖"讻 讘驻"讝 讚驻讗讛 诪"讘 讘住"讚 讜注讬' 注讜讚 诪砖"讻 注"讚 (讘转注谞讬转 讜 讘):



转讚"讛 讜讗驻讗讛 诪砖注转 讙诇讙讜诇 诪转讞讬讬讘 讘讞诇讛 讻讜'. 讜诇注"讚 讬"诇 讚住讘专 讻专"注 讘驻' 讙' 讚讞诇讛 诪砖谞讛 讜' 讚讗讝讬诇 讗讞专 讛拽专讬诪讛 讘转谞讜专 讜讻诪砖"讻 讛转讜讬"讟 砖诐 讘砖诐 讛住驻专讬:



转讚"讛 诪讬专讞讜 讜讗"转 转专讜诪讛 谞诪讬 诇讬转谞讬 讻讜'. 注讬' 讘讬专讜砖诇诪讬 住讜祝 驻' 讗' 讚驻讗讛 注诇 诪转谞讬转讬谉 讚诇注讜诇诐 讛讜讗 谞讜转谉 诪砖讜诐 驻讗讛 讻讜' 讜讘诪驻专砖 砖诐 讜爪"注 讜注诪砖"讻 讘讛讙讛讜转讬 诇诪"专 讘专讗砖讬转 驻"讗 讗讜转 讜 讘诪"转 讘住"讚:



砖诐 讘讙诇讬讜谉 讻讚转谞讬 讘讬专讜砖诇诪讬 讻讜'. 讻爪"诇:





讘谉 讬讛讜讬讚注

讛植专值讬 砖讈侄讙旨指讝址诇 住职讗指讛 砖讈侄诇 讞执讟旨执讬谉, 讟职讞指谞指讛旨, 诇指砖讈指讛旨 讜址讗植驻指讗指讛旨 讜职讛执驻职专执讬砖讈 诪执诪旨侄谞旨指讛 讞址诇旨指讛. 讛讗 讚诇诪讚谞讜 讚讬谉 讝讛 讘讞诇讛 讜诇讗 谞拽讬讟 '讙讝诇 讜讗讻诇 讜讘讬专讱' 诪砖讜诐 讚讙讝诇 诪诪讜谉 砖讬砖 诇讜 转讜讘注讬诐 讚讘注诇讬讜 讬讚讜注讬诐 讗讘诇 讞诇讛 诪诪讜谉 砖讗讬谉 诇讜 转讜讘注讬诐 讜讗讬转 讘讬讛 专讘讜转讗 讟驻讬.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讙诐 诇讘"讛 拽砖讬讗. 注讬讬谉 诇注讬诇 讚祝 谞讚 注"讗 转讜住驻讜转 讚"讛 讞诪讜专:


砖诐 讜讛驻专讬砖 诪诪谞讛 讞诇讛. 注讬讬谉 讘专讻讜转 讚祝 诪讛 注"讗 转讜住' 讚"讛 讗讻诇 讟讘诇:





驻谞讬 讬讛讜砖注

讘讙诪专讗 讜讘"讛 谞诪讬 讛讻转讬讘 讙诐. 讘驻专拽 诪专讜讘讛 讚祝 住"讛 讻转讘转讬 讚讛讗 讚讗住讬拽谞讗 讛讻讗 诇讘"讛 讘拽砖讬讗 讛讬讬谞讜 讗诇讬讘讗 讚讗讘讬讬 讚诇讗 诪砖诪注 诇讬讛 诇讞诇拽 讘讬谉 讙讘讜讛 诇讛讚讬讜讟 讗讘诇 讗诇讬讘讗 讚专讘讗 讗讬讻讗 诇诪讬诪专 讚讙诐 讗转讬 诇诪注讟 砖讬谞讜讬 讛讞讜讝专 讚讗驻讬' 诇诪"讚 讚诇讛讚讬讜讟 诪讜注讬诇 讗驻讬' 砖讬谞讜讬 讞讜讝专 讗驻"讛 诇讙讘讜讛 诪讜讚讛 讜诪讻"砖 讚讗"砖 诇诪"讚 讚讗祝 诇讛讚讬讜讟 讘注讬谞谉 讚讜拽讗 砖讬谞讜讬 砖讗讬谞讜 讞讜讝专 讜注"砖 讘讗专讬讻讜转:


砖诐 讗"讛 讗驻讬' 讛砖讘讬讞讛 谞诪讬 讻讜'  诪讻讗谉 讬砖 诇讛拽砖讜转 注诇 诪讛 砖驻讬专砖 讛专诪讘"谉 讘讗专讬讻讜转 讘住' 讛诪诇讞诪讜转 讚诪诇转讗 讚专砖讘"讗 诇讗 讗讬讬专讬 讗诇讗 讻砖讛砖讘讬讞讛 注"讬 砖驻讬讟诪讛 讛讙讝诇谉 讘讬讚讬诐 诪讟注诪讗 讚讗"诇 讗谞讗 驻讟讬诪谞讗 讜讗转 砖拽诇转 讜讛讘讬讗 专讗讬讛 诪驻专拽 诪专讜讘讛 注"砖 讘讚讘专讬讜 讜讗"讻 诪讗讬 诪拽砖讛 讛讻讗 讗"讛 讗驻讬' 讛砖讘讬讞讛 谞诪讬 讜爪专讬讱 诇讗讜拽诪讬 诪驻谞讬 转拽谞转 讛砖讘讬诐 讜转"诇 诪讛"讟 讙讜驻讗 讚讗"诇 讗谞讗 诪驻讟讬诪谞讗 讗诇讗 讜讚讗讬 讚诇讗 住讙讬 讘讛讗讬 讟注诪讗 讚诪砖讜诐 讻讱 讗讬谉 诇讜 诇讬讟讜诇 讗诇讗 讛讜爪讗转 讛驻讬讟讜诐 讜诇讗 诪讛 砖讛砖讘讞 讬转专 注诇 讛讛讜爪讗讛 讻讚住"诇 诇专' 讬讛讜讚讛 诇拽诪谉 讙讘讬 爪诪专 讜讛讗 讚讗诪专讬谞谉 讛"讟 讚讗谞讗 驻讟讬诪谞讗 讘驻专拽 诪专讜讘讛 讛讬讬谞讜 砖诇讗 讬砖诇诐 讚' 讜讛' 讻砖诇 注讻砖讬讜 讜诇讗 讻诪讜 砖驻讬' 讛专诪讘"谉 诇注谞讬谉 讙讜祝 讛拽专谉 讜讗"讻 注"讻 讛讗 讚砖拽讬诇 讻诇 讛砖讘讞 诇专砖讘"讗 诇讗讜 诪砖讜诐 讚讗"诇 讗谞讗 驻讟讬诪谞讗 讗诇讗 讻讚讗住拽讬谞谉 诪驻谞讬 转拽谞转 讛砖讘讬诐 讜讗"讻 讛"讛 诇砖讘讞讗 讚诪诪讬诇讗 讜讬砖 诇讬讬砖讘 讘讚讜讞拽 讚讛专诪讘"谉 谞诪讬 讛"拽 讚讻讬讜谉 讚驻讬讟诪讛 讛讙讝诇谉 讘讬讚讬诐 讘讛讗 讚讜拽讗 住"诇 诇专砖讘"讗 讚砖讬讬讱 转拽谞转 讛砖讘讬诐 讻讬讜谉 讚讟专讞 讘讛 讜诪爪讬 讗"诇 讗谞讗 驻讟讬诪谞讗 诇讻讱 转拽谞讜 讞讻诪讬诐 诪驻谞讬 转拽谞转 讛砖讘讬诐 讗讘诇 讘砖讘讞讗 讚诪诪讬诇讗 诇讬转 诇讬讛 转拽谞转 讛砖讘讬诐 讜讗"讻 诇驻"讝 讛讗 讚讗诪专讬谞谉 讘驻' 诪专讜讘讛 讛"讟 讚讗谞讗 驻讟讬诪谞讗 讛讬讬谞讜 谞诪讬 诪砖讜诐 转拽谞转 讛砖讘讬诐 诇驻讬' 讛专诪讘"谉 讚讗讙讜祝 讛拽专谉 谞诪讬 拽讗讬 讜注"砖 讘讗专讬讻讜转 讜诪讜讻讞 拽爪转 讻诪"砖 讜讚讜"拽:


转讜住驻讜转 讘讚"讛 诇讗 讛驻专讬砖 诪谉 讛拽诪讛 讻讜' 讜诇讛讻讬 讗讬爪讟专讬讱 讗讘讬讬 讘砖诪注转讬谉 注"讻 诇专"讬 诇诪讬诪专 砖讬谞讜讬 讘诪拽讜诪讜 注讜诪讚 注讻"诇. 驻讬' 讚诇驻"讝 讛讜讬 讬讚注 讗讘讬讬 砖驻讬专 讚讗讬讻讗 拽专讗 讚转注讝讜讘 讬转讬专讗 讻讚讚讞讬 专讘讗 讜诪"诪 诪讜讻讞 砖驻讬专 讻讬讜谉 讚拽专讗 讚转注讝讜讘 讗讬爪讟专讬讱 砖讬驻专讬砖 诪谉 讛注讜诪专讬诐 讚讗祝 注诇 讙讘 讚讗讻转讬 诇讗 谞砖转谞讛 诪"诪 住讚"讗 讻讬讜谉 讚注讘专 讗诪讬诪专讗 讚专讞诪谞讗 砖拽讘注 讝诪谉 诇讛谞讬讞 讛驻讬讗讛 讘诪讞讜讘专 转讜 诇讗 诪讛谞讬 讗讞"讻 讜拽诪"诇 讚诇讗 讜讗讻转讬 诪谉 讛注讬住讛 诪谞"诇 讻讬讜谉 讚讗砖转谞讬 讗注"讻 讚住"诇 讚砖讬谞讜讬 讘诪拽讜诪讜 注讜诪讚 讜讗"讻 讬诇驻讬谞谉 讛讻诇 诪转注讝讜讘 讚讻讱 诇讬 诪谉 讛注讬住讛 讻诪讜 诪谉 讛注讜诪专讬诐 讚讘讻讜诇讛讜 注讘专 讗诪讬诪专讗 讚专讞诪谞讗 讜砖讬谞讜讬 讗讬谞讜 诪讜注讬诇 讻诇诇 诪砖讗"讻 诇专讘讗 诇讗 讗讬爪讟专讬讱 转注讝讜讘 诇专"讬 讗诇讗 诇讛驻专讬砖 诪谉 讛注讬住讛 讻讜' 讜拽"诇:





讞讬讚讜砖讬 讛专讬"诪

讜讛驻专讬砖 讞诇讛 讻讜'. 诇讻讗讜专讛 讛讗 转讜专诐 讚讗讬谞讜 砖诇讜 诇讗 诪讛谞讬 讜讗讚专讘讗 诪讜讻讞 讻专讘讗 讚砖讬谞讜讬 拽谞讬 专拽 诇注谞讬谉 讘专讻讛 讛讜讬 诪讛讘"注 砖讬讬讱 讗讬谉 讝讛 诪讘专讱 讻讜'. 诪砖讗"讻 讗讬 诇讗 拽谞讬. 讜讬"诇 讻讬讜谉 讚拽讜谞讛 讛砖讘讞 讛讜讬 讻砖讜转驻讬谉 讚讬讻讜诇 诇转专讜诐. 讗讜 讘诪驻专砖 诪砖诇讜 讚讝讻讜转 讛讜讗 讚诇讗 砖讬讬讱 谞讬讞讗 诇诪注讘讚 诪爪讜讛 讻讜'. 讻讬讜谉 砖讛讜讗 讗爪诇 讛讙讝诇谉. 讗讜 讚讝讛 注爪诪讜 讝讻讜转 砖诇讗 讬讗讻诇 讟讘诇. 讗讜 讚讛专讗讬讛 专拽 讚砖讬谞讜讬 讘诪拽讜诪讜 注讜诪讚. 讚讘住讜讻讛 驻专拽 诇讛"讙 讚讗祝 讚诪爪讜讛 讛讘讘"注 驻住讜诇 诪"诪 驻专讬讱 讜诇拽谞讬谞讛讜 讘砖讬谞讜讬 讻讜'. 讚诪讜讻讞 砖诐 讚讙诐 诪讛讘"注 诇讗 讞砖讬讘 讻讬讜谉 砖谞砖转谞讛 讗讬谉 讝讛 讛讚讘专 砖谞注砖讛 讘讜 讛注讘讬专讛 讜诪讜讻讬讞 诪讻讗谉 讚诪"诪 讘诪拽讜诐 砖讬讛讬' 砖讬讬讱 诪讛讘"注. 讜讬"诇 讚诪讬讬专讬 诇讗讞专 讬讗讜砖 讚拽谞讗讜 讜专拽 诪讛讘"注 讜讗讬 砖讬谞讜讬 诇讗讜 讘诪拽讜诪讜 注讜诪讚 诇讗 讛讜讬 讞砖讬讘 诪讛讘"注 讜诪讜讻讬讞 讗讘讬讬 讻谞"诇. 讜专讘讗 讚讞讬 讚讘专讘讛 砖讗谞讬 讙专注 诪砖讗专 诪讛讘"注 讻诪讜 讛拽讚砖 讚诪讗讜住 讻谞"诇. 讜诪讛"讟 讬"诇 讚诇讗 谞拽讬讟 讛讘专讻讛 注诇 讛讗讻讬诇讛 讻讬讜谉 砖讻讘专 砖诇讜. 讜讗讬谉 注谞讬谉 讗讬住讜专讗 诇讛讗讻讬诇讛 讜专拽 注诇 讛讛驻专砖转 讞诇讛 砖诪讛 砖讬讻讜诇 诇讛驻专讬砖 讛讜讗 注"讬 砖谞注砖讛 砖诇讜 讘讗讬住讜专 讙讝诇:


砖诐 讛砖讘讬讞 讻讜'. 诇讻讗讜专讛 诇诪讛 诪讜拽讬 诇讛 专"砖 讘转专讬 讙讜讜谞讬 讜诪驻拽讬 诪诪砖诪注转讗 讚讘讞讚 讙讜讜谞讬. 讛讗 讬"诇 诇讗讘讬讬 讚砖讬谞讜讬 讞讜讝专 拽讜谞讛 诪讚专讘谞谉 讜讛讜讗 诇讟讜讘转讜 讜讬讻讜诇 诇讜诪专 讗"讗 讘转拽"讞. 讜砖驻讬专 讬讚讜 注诇 讛注诇讬讜谞讛 讘讛砖讘讬讞 诇讞讜讚 专爪讛 谞讜讟诇 砖讘讞讜 讘谞转驻讟诪讛 讚拽谞讗讜 讘砖讬谞讜讬 诪讚专讘谞谉 专爪讛 讛讬讬谞讜 讻砖讛讜讝诇 讜讗诐 拽谞讗讜 讬爪讟专讱 诇砖诇诐 讻讚诪注讬拽专讗 专爪讛 讗讜诪专 讛砖"诇 讚讗"讗 讘转拽"讞. 讗讱 讬"诇 讚诇砖讜谉 谞讜讟诇 砖讘讞 讛讜讗 专拽 讛砖讘讞 诇讗 砖拽谞讛 讙讜祝 讛讘讛诪讛 讜注"讻 讚诇讗 拽谞讬 专拽 讛砖讘讞 诪砖讜诐 转拽谞讛 讜讗"讻 讗"讗 诇驻专砖 讻谞"诇 讚讗诐 讛讜讝诇 讙"讻 讬讻讜诇 诇讝讻讜转 讘砖谞讬讛诐 砖讬讟讜诇 讛砖讘讞 讜注诇 讛讙讜祝 讬讗诪专 讛砖"诇. 讜讛讜诇"诇 专讘讜转讗 专爪讛 谞讜讟诇 讛砖讘讞 讜诪"诪 讗讜诪专 讛砖"诇 讜讛诇砖讜谉 诪砖诪注 讚讻砖讗诪专 讛砖"诇 讗讬谞讜 谞讜讟诇 砖讘讞讜 讻谞"诇. 讜诇讻讱 驻诇讬讙 诇讬讛 讻讞砖 讻讜':


诪转谞讜转 注谞讬讬诐 砖讗谞讬. 诇讻讗讜专讛 诇诪讛. 讜讬"诇 讻诪讜 讚讬诇讬祝 讘住驻拽 爪讚拽 诪砖诇讱 讜转谉 诇讜. 讻谉 讘讛砖讘讬讞 讚讻砖诪讞讝讬专 讛讻诇 谞讻诇诇 讘讜 讙诐 诪讛 砖讛讬讛 讚讘讻诇诇 专' 拽' 专拽 讘砖讗专 讙讝诇 讗"爪 诇讬转谉 诪讛 砖砖诇讜 讜诇讻讱 拽谞讜 诇讙诪专讬 诪砖讗"讻 诪转谞讜转 注' 讻谞"诇:


讙诐 讬"诇 讚讛讗 驻专讬讱 讘砖讬谞讜讬 讚谞讬诪讗 讗注诇"诪 讜诪砖谞讬 讚讙诇讬 拽专讗 讚讻砖讗讬谞讜 讗砖专 讙讝诇 讚诪讬诐 讘注诇诪讗 讘注讬 砖诇讜诪讬 讜讗"讻 讬"诇 讚诇讗 讙诇讬 专拽 诇注谞讬谉 讗讬住讜专 讙讝诇 讻砖诪砖诇诐 讚诪讬诐 讜讗讬谞讜 专拽 讞诪住谉 讚讬讛讬讘 讚诪讬' 讘讗讬住讜专 讝讛 讙诇讬 讚诪讛谞讬 讘讗讬住讜专 讞诪住 讻讬讜谉 砖讬讛讬' 讞讬讬讘 讚诪讬讜 讗诐 讬讛讬讛 拽讜谞讛 讘砖讬谞讜讬 讻谞"诇. 诪砖讗"讻 诪转谞讜转 讻' 讜注谞讬讬诐 讚讗讬 讬拽谞讛 讘砖讬谞讜讬 讛讜讬 诪讝讬拽 讻讜' 讚驻讟讜专 诇讙诪专讬 诪诇砖诇诐 砖讜讘 讗"讗 诇诇诪讜讚 讜讬"诇 讚诇讗 拽谞讬 讻诇诇 讚讗注诇"诪 讜诪"诪 讗祝 讚诪住讘专讗 诇讗 讛讬讬谞讜 诪讞诇拽讬谉 讗讘诇 讻讬讜谉 讚讻' 转注讝讜讘 砖讜讘 讗诪专讬谞谉 讛讞讬诇讜拽 讻谞"诇. 讜诇讻讱 诇讗讘讬讬 讬"诇 讚讬诇驻讬谞谉 诪转注讝讜讘 讻谞"诇:





专砖讬诪转 砖讬注讜专讬诐 - 讛讙专讬"讚 住讜诇讜讘讬讬爪'讬拽

讙诪'. 诪爪讜讛 讛讘讗讛 讘注讘讬专讛. 注讬讬谉 讘砖讬注讜专讬诐 诇注讬诇 (讚祝 住讝.) 讘注谞讬谉 诪爪讜讛 讛讘讗讛 讘注讘讬专讛 讜讘诪讛 砖谞讜讙注 诇住讜讙讬讬谉.
讙诪'. 转注讝讜讘 讬转讬专讗. 讬砖 诇注讬讬谉 讘讛讙讚专转 讛讚讬谉 讚转注讝讜讘 讬转讬专讛 讛讗诐 讞讬讚砖讛 讛转讜专讛 讚讘诪转谞讜转 注谞讬讬诐 讗诪专讬谞谉 讚砖讬谞讜讬 讗讬谞讜 拽讜谞讛 讗讜"讚 讚讗注"驻 讚砖讬谞讜讬 拽讜谞讛 诪"诪 讛诪爪讜讛 诪讞讬讬讘转讜 诇转转 讗转 讛诪转谞讜转 诇注谞讬讬诐. 讜诇讻讗讜专讛 诪住转讘专 讚砖讬谞讜讬 拽讜谞讛 讗诇讗 砖讬砖 注诇讬讜 讞讬讜讘 诪讬讜讞讚 砖诇 诪爪讜转 谞转讬谞讛, 讜爪"注.
讙诪'. 讛诪驻拽讬专 讻专诪讜 讜讛砖讻讬诐 诇讘拽专 讜讘爪专讜 讻讜'. 讻转讘 讛专诪讘"诐 (讘驻"讛 诪讛诇' 诪转谞"注 讛诇讻"讝) 讝"诇 讛诪驻拽讬专 讗转 讻专诪讜 讜讛砖讻讬诐 讘讘拽专 讜讝讻讛 讘讜 诇注爪诪讜 讜讘爪专讜 讞讬讬讘 讘驻专讟 讜讘注讜诇诇讜转 讜讘砖讻讞讛 讜讘驻讗讛 砖讛专讬 砖讚讱 讜讻专诪讱 讗谞讬 拽讜专讗 讘讜 诪驻谞讬 砖讛讬讛 砖诇讜 讜讛专讬 讛讜讗 砖诇讜, 讗讘诇 讗诐 讝讻讛 诪谉 讛讛驻拽专 讘砖讚讛 砖诇 讗讞专讬诐 讛专讬 讝讛 驻讟讜专 诪谉 讛讻诇 注讻"诇. 讜诪讘讜讗专 砖讘注诇 砖讚讛 砖讛砖讚讛 讛讬讛 砖诇讜 讘砖注转 讛讘讗转 砖诇讬砖 讜讘砖注转 讛拽爪讬专讛 讞讬讬讘 讘诪转谞"注 讗注"驻 砖讛砖讚讛 讛讬讛 讛驻拽专 讘讬谞转讬讬诐. 诪讗讬讚讱 讗讚诐 讗讞专 砖讝讻讛 诪谉 讛讛驻拽专 拽讜讚诐 诇拽爪讬专讛 驻讟讜专. 讜谞专讗讛 砖讛讛驻拽专 驻讟专 讘砖注转讜 讗转 驻讬专讜转 讛砖讚讛 诪讞讬讜讘 诪转谞讜转 注谞讬讬诐, 讗诇讗 砖讘注诇 讛砖讚讛 砖讞讝专 讜拽谞讛 讛砖讚讛 诪讛驻拽专 讛转讞讬讬讘 讘讞讬讜讘 讞讚砖 讘砖注转 讛拽爪讬专讛. 讜谞专讗讛 讚诪讘讜讗专 讻讗谉 讬住讜讚 讘讞讬讜讘 诪转谞讜转 注谞讬讬诐, 讚讛讬讬谞讜 砖讗讬谞讜 专拽 讞讬讜讘 讞驻爪讗 讘诇讘讚 讗诇讗 砖讘诪转谞"注 讬砖 讙诐 讞讬讜讘 讙讘专讗. 讜讘讻谉 讗注"驻 砖讛讞驻爪讗 讚驻讬专讜转 讗诇讜 谞驻讟专讜 诪讞讬讜讘 诪转谞"注 讻砖讞讝专 讜讝讻讛 讘讛谉 讛转讞讬讬讘 讘讞讬讜讘 讙讘专讗 诇转转 诪转谞"注.
讜讝讛 讛讜讗 讬住讜讚 讛谞"诪 讘讬谉 诪转谞"注 诇讘讬谉 转讜"诪 砖讛诪驻拽讬专 讻专诪讜 讜讛砖讻讬诐 诇讘拽专 讜讘爪专讜 讞讬讬讘 讘诪转谞讜转 注谞讬讬诐 讜驻讟讜专 诪转专讜诪讛 讜诪注砖专, 讚讘诪转谞"注 讬砖 讞诇讜转 讞讬讜讘 讙讘专讗 讘驻谞讬 注爪诪讜, 讜诪讗讬讚讱 讛讞讬讜讘 砖诇 转专讜诪讜转 讜诪注砖专讜转 讞诇 专拽 讘讞驻爪讗, 讜诇讻谉 讘转讜"诪 诪讗讞专 砖讛讞驻爪讗 讛讬讛 讛驻拽专 讞诇 驻讟讜专 讞驻爪讗 诇注讜诇诐. 讘转讜"诪 讗讬谉 讞讬讜讘 讙讘专讗 谞讜住祝 诇讞讬讜讘 讛讞驻爪讗, 讜讛讞讬讜讘 砖讞诇 注诇 讛讙讘专讗 讛讜讗 专拽 诇拽讬讬诐 讗转 讛讞讬讜讘 砖讘讞驻爪讗. 诪砖讗"讻 讘诪转谞"注 砖讘谞讜住祝 诇讞讬讜讘 砖讞诇 讘讞驻爪讗 讬砖 讞讬讜讘 诪讬讜讞讚 讛诪讜讟诇 注诇 讛讙讘专讗 诇转转 诪转谞"注17, 讜讘讻谉 讘诪转谞"注 讛转讜专讛 讞讬讚砖讛 砖讗诐 讛讜讗 讛讬讛 讘注诇 讛砖讚讛 讘砖注转 讛讘讗转 砖诇讬砖 讜讗祝 讘砖注转 讛拽爪讬专讛 讛专讬讛讜 讞讬讬讘 讘讞讬讜讘 讙讘专讗 诪讬讜讞讚 诇转转 诪转谞"注, 讜驻讟讜专 讛驻拽专 砖讞诇 讘讞驻爪讗 讗讬谞讜 驻讜讟专讜 诪讞讜讘转 讛讙讘专讗 砖诇讜 诇转转 诪转谞"注.
讜诇驻讬"讝 讬"诇 砖讛讛诇讻讛 讘讛驻拽专 讜讛讛诇讻讛 讘砖讬谞讜讬 讘谞讜讬讜转 注诇 讗讜转讜 讛讬住讜讚 - 讚讛讬讬谞讜 砖讬砖 讞讬讜讘 讙讘专讗 诇转转 诪转谞"注 砖讗讬谞讜 转诇讜讬 讘讞驻爪讗. 讜讛专讬 讗讞专讬 砖讬谞讜讬 讞讬讜讘 讛讞驻爪讗 驻拽注, 讜讗注驻"讻 讛讙讘专讗 讞讬讬讘 诇转转 诪转谞"注 诪讚讬谉 讞讬讜讘 讙讘专讗 诪讬讜讞讚, 讜讚讜诪讛 诇讞讬讜讘 讛讙讘专讗 诇转转 诪转谞"注 讘讛驻拽专 讜讗注"驻 砖讞诇 驻讟讜专 讘讞驻爪讗18.
砖讬讟转 讛专诪讘"诐: 驻讟讜专 讛驻拽专 讘诪爪讜讜转 讛转诇讜讬讜转 讘讗专抓.
讻转讘 讛专"砖 (诪住' 驻讗讛 驻专拽 讗' 诪砖谞讛 讜') 讝"诇 讜讬砖 讘专讬讬转讗 讘转讜住驻转讗 (驻"讘 诪驻讗讛 讛"讬) 砖讗讬谉 讗讚诐 讬讻讜诇 诇讬砖讘讛 讜讛讻讬 转谞讬讗 讙专 砖诪转 讜讘讬讘讝讘讝讜 讬砖专讗诇 讗转 谞讻住讬讜 讛诪讞讝讬拽 讘诪讞讜讘专 诇拽专拽注 讞讬讬讘 讘讻诇, 讘转诇讜砖 诪谉 讛拽专拽注 驻讟讜专 诪谉 讛讻诇. 讛讞讝讬拽 讘拽诪讛 驻讟讜专 诪谉 讛诇拽讟 砖讻讞讛 讜驻讗讛 讜讞讬讬讘 讘诪注砖专讜转, 讚讛砖转讗 谞讻住讬 讛讙专 讛专讬 讛谉 讛驻拽专 讜讛讱 住讬驻讗 讛讬讗 讗讬驻讻讗 诪讛讗 讚转谞讬讗 讘驻专拽 讛诪谞讬讞 讗转 讛讻讚 (讚祝 讻讞) 讜讘驻专拽 讗讬谉 讘讬谉 讛诪讜讚专 (讚祝 诪讚) 讛诪驻拽讬专 讗转 讻专诪讜 讜诇砖讞专 注诪讚 讜讘爪专讜 讞讬讬讘 讘驻专讟 讜讘注讜诇诇讜转 讜讘砖讻讞讛 讜驻讟讜专 诪谉 讛诪注砖专 讻讜' 注讻"诇.
讜讛谞讛 讘讘讬讗讜专 讛专讬砖讗 讚讛转讜住驻转讗 谞专讗讛 砖讛诪讞讝讬拽 讘诪讞讜讘专 专"诇 砖讛讞讝讬拽 拽讜讚诐 讛讘讗转 砖诇讬砖, 讜讗诐 讛讞讝讬拽 讘砖讚讛 拽讜讚诐 讛讘讗转 砖诇讬砖 讞讬讬讘 讘讻诇, 讻讬 讛驻讟讜专 砖诇 讛驻拽专 讞诇 专拽 诪砖注转 讛讘讗转 砖诇讬砖 讜讗讬诇讱 讜诇讗 诇驻谞讬 讻谉. 讜讛诪讞讝讬拽 讘转诇讜砖 专"诇 砖讛讞讝讬拽 讘驻讬专讜转 转诇讜砖讬诐 砖讻讘专 讛讘讬讗讜 砖诇讬砖 砖讛讬讜 讛驻拽专 讘砖注转 讛讘讗转 砖诇讬砖 讜诇驻讬讻讱 讞诇 驻讟讜专 讛驻拽专. 讗讱 爪注"讙 讘讚讘专讬 讛住讬驻讗 讘讛讞讝讬拽 讘拽诪讛 砖讛专讬 讛驻讟讜专 砖诇 讛驻拽专 讘砖注转 讛讘讗转 砖诇讬砖 讞诇 讘谞讜讙注 诇讗讚诐 讗讞专 砖讝讻讛 讘讜 讘讬谉 诇注谞讬谉 诪转谞"注 讜讘讬谉 诇注谞讬谉 转讜"诪, 讜讗讬诇讜 讛转讜住驻转讗 驻讜讟专转 讛驻拽专 讘拽诪讛 诪诪转谞"注 讜诪讞讬讬讘转 讗讜转讜 讘诪注砖专.
讬注讜讬讬谉 讘诪砖谞讛 砖讘诪住' 注专诇讛 (驻"拽 诪砖谞讛 讝') 砖讞诇讜拽讬诐 专' 讬讜住讬 注诐 讛专讘谞谉, 讚诇专' 讬讜住讬 住诪讚专 讛讜讗 驻专讬 讜讗讬诇讜 诇专讘谞谉 住诪讚专 讗讬谞讜 驻专讬 讜诪讜转专 讘注专诇讛. 讜诪砖诪注 讚诇专讘谞谉 讘讜住专 讛讜讬 驻专讬 讜讗住讜专 讘注专诇讛 讜讻谉 讻转讘 讛专诪讘"诐 (讘驻讬专讜砖 讛诪砖谞讛 砖诐). 诪讗讬讚讱 讘谞讜讙注 诇转专讜诪讜转 讜诪注砖专讜转 讛讞讬讜讘 砖诇 讛驻专砖讛 讗讬谞讜 讞诇 讘讘讜住专 讗诇讗 诪砖讛讙讬注 讛驻专讬 讗讞"讻 诇注讜谞转 讛诪注砖专讜转 讚讛讬讬谞讜 诪砖讬讙讬注讜 讛驻讬专讜转 诇讛讝专注 讜诇爪诪讜讞, 讜讘转讘讜讗讛 讘讛讘讗转 砖诇讬砖 (注讬讬谉 专诪讘"诐 驻"讘 诪讛诇' 转专讜诪讜转 讛诇"讬 讜驻"讘 诪讛诇' 诪注砖专 讛诇"讙 - 讛'), 讜讗诐 讛驻专讬砖 转讜"诪 拽讜讚诐 诇讻谉 讗讬谞谉 讞诇讬谉 讻诇诇.
讜讛谞讛 讘谞讜讙注 诇砖讘讬注讬转 驻住拽 讛专诪讘"诐 (驻"讛 诪讛诇' 砖诪讬讟讛 讛诇讟"讜) 讝"诇 讗讬谉 讗讜住驻讬谉 驻讬专讜转 砖讘讬注讬转 讻砖讛谉 讘讜住专 砖谞讗' 转讗讻诇讜 讗转 转讘讜讗转讛, 讗讬谞讛 谞讗讻诇转 注讚 砖转注砖讛 转讘讜讗讛, 讗讘诇 讗讜讻诇 诪讛谉 诪注讟 讘砖讚讛 讻砖讛诐 驻讙讬谉 讻讚专讱 砖讗讜讻诇 讘砖讗专 砖谞讬 砖讘讜注, 讜诇讗 讬讻谞讬住 诇讗讻讜诇 讘转讜讱 讘讬转讜 注讚 砖讬讙讬注讜 诇注讜谞转 讛诪注砖专讜转 注讻"诇. 讜诪讘讜讗专 砖讛讬转专 讛讗讻讬诇讛 讞诇 讘讘讜住专 讻讚专讱 砖讗讜讻诇 讘砖讗专 砖谞讬 砖讘讜注 诪讚讛讜讬 驻专讬, 讗讱 诇讗住讜祝 讗转 讛驻讬专讜转 诇转讜讱 讘讬转讜 讜诇拽讬讬诐 诪爪讜转 讗讻讬诇转 驻讬专讜转 砖讘讬注讬转 讜讻讚讻转讬讘 转讗讻诇讜 讗转 转讘讜讗转讛 讞诇 讘讛讘讗转 砖诇讬砖19. 讜讻谉 讘谞讜讙注 诇谞讟注 专讘注讬 诪讞诇拽 讛专诪讘"诐 讘讬谉 讘讜住专 诇讘讬谉 注讜谞转 讛诪注砖专 讜讻诪讜砖"讻 讘驻"讟 诪讛诇' 诪注"砖 (讛诇讬"讙) 讝"诇 讜讛住诪讚专 诪讜转专 讘注专诇讛 讜讘专讘注讬 注讻"诇, 讜诪讘讜讗专 砖讛讗讬住讜专 砖诇 谞讟注 专讘注讬 讞诇 讘讘讜住专 砖讛讜讗 讗讞专 住诪讚专. 讗讱 讙诐 讻转讘 (砖诐 讛诇"讘) 讜讝"诇 讛专讜爪讛 诇驻讚讜转 谞讟注 专讘注讬 驻讜讚讛讜 讻诪注砖专 砖谞讬 讻讜' 讜讗讬谉 驻讜讚讬谉 讗讜转讜 注讚 砖讬讙讬注讜 诇注讜谞转 讛诪注砖专 砖谞讗' 诇讛讜住讬祝 诇讻诐 转讘讜讗转讜 注讚 砖讬注砖讛 转讘讜讗讛 讻讜' 讜讛专讬 讛讜讗 诪诪讜谉 讙讘讜讛 讻诪注砖专, 诇驻讬讻讱 讗讬谞讜 谞拽谞讛 讘诪转谞讛 讗诇讗 讗诐 谞转谞讜 讘讜住专 注讻"诇. 讜谞专讗讛 讚讗诇讬讘讗 讚讛专诪讘"诐 讛讗讬住讜专 砖诇 专讘注讬 讞诇 讘讘讜住专 讘讚讜诪讛 诇讗讬住讜专 注专诇讛, 讗讱 拽讚讜砖转 专讘注讬 讜拽讬讜诐 诪爪讜转讜 讞诇讬谉 讘注讜谞转 讛诪注砖专. 讜诇驻讬讻讱 讗讬谉 驻讜讚讬谉 谞讟注 专讘注讬 讜讗讬谉 讘讜 讚讬谉 诪诪讜谉 讙讘讜讛 讗诇讗 诪砖注讛 砖讛讙讬注 诇注讜谞转 讛诪注砖专讜转, 讜讻讚讬谉 诪注砖专 砖谞讬, 讻讬 讚讬谞讬诐 讗诇讜 转诇讜讬讜诐 讘拽讚讜砖讛, 讜讘讚讬谉 砖讛驻专讬 谞讬转谉 诇拽讬讜诐 诪爪讜转讜. 讚讬谉 驻讬专讜转 砖诪讬讟讛 讚讜诪讛 诇讚讬谉 驻讬专讜转 谞讟注 专讘注讬. 讘砖讘讬注讬转 讛讛讬转专 诇讗讻讜诇 讞诇 讘讘讜住专 讻砖讛讜讗 驻专讬, 讜讗讬诇讜 讛拽讚讜砖讛 讜拽讬讜诐 诪爪讜转讜 砖诇 驻讬专讜转 讛砖讘讬注讬转 讞诇讛 讻砖讛讙讬注讜 诇注讜谞转 讛诪注砖专讜转.
讜讘谞讜讙注 诇驻讗讛 讻转讘 讛专诪讘"诐 讘驻"讘 诪讛诇' 诪转谞"注 (讛诇"讝) 讜讝"诇 讛拽讜爪专 讻诇 砖讚讛讜 拽讜讚诐 砖转讜讙诪专 讜注讚讬讬谉 诇讗 讛讘讬讗讛 砖诇讬砖 讛专讬 讝讜 驻讟讜专讛 讜讗诐 讛讙讬注讛 诇砖诇讬砖 讞讬讬讘转 讻讜' 注讻"诇, 讜诪拽讜专 讛诇讻讛 讝讜 讘讙诪' 讘诪谞讞讜转 (讚祝 注讗:). 讜讬诇注"拽 砖讛专讬 讘诪转谞"注 讗讬谉 拽讚讜砖讛 讞诇讛 讘讞驻爪讗 讚驻讬专讜转 讻诪讜 砖讞诇讛 讘驻讬专讜转 砖讘讬注讬转 讜谞讟注 专讘注讬, 讜讗"讻 讘讚讬谉 讛讬讛 砖讛诪爪讜讛 诇转转 诇注谞讬讬诐 转讞讜诇 讘讘讜住专 诪讚讛讜讬 驻专讬 讜诇"诇 讛讘讗转 砖诇讬砖 砖讛讬讗 砖注转 注讜谞转 讛诪注砖专讜转. 讜谞专讗讛 砖讗讬谉 讛讛诇讻讛 讻讗谉 讘注爪诐 讛讞驻爪讗 砖诇 讛驻讬专讜转 讗诇讗 讛诇讻讛 讘讞诇讜转 砖诐 拽爪讬专讛, 砖讛拽讜爪专 诇驻谞讬 讛讘讗转 砖诇讬砖 谞拽专讗 "讛拽讜爪专 诇砖讞转" (讻讚讗讬转讗 砖诐 讘讙诪') 讜讗讬谞讛 拽爪讬专讛 讛诪讞讬讬讘转 讘诪爪讜转 驻讗讛. 讜注讬讬谉 讘住驻专讗 (驻' 讗诪讜专) 砖讛砖讜讜讛 讗转 讚讬谉 讛拽爪讬专讛 诇驻谞讬 讛注讜诪专, 讻讬 诪讜转专 诇拽爪讜专 诇砖讞转, 注诐 讛拽讜爪专 诇砖讞转 砖驻讟讜专 诪驻讗讛 讻讬 拽爪讬专讛 诇驻谞讬 讛讘讗转 砖诇讬砖 诇讗 砖诪讛 拽爪讬专讛 讘谞讜讙注 诇诪爪讜讜转 讛转诇讜讬讜转 讘讗专抓. 诪"诪 诪砖注转 讘讜住专 讞砖讜讘 驻专讬 诇注谞讬谉 诪转谞"注. 讜讗讬诇讜 讘谞讜讙注 诇转讜"诪 砖讘讬注讬转 讜谞讟注 专讘注讬 诇驻谞讬 讛讘讗转 砖诇讬砖 讞住专 讘砖诐 驻专讬, 讻讬 诇驻谞讬 讛讘讗转 砖诇讬砖 讗讬谉 讛驻专讬 专讗讜讬 诇拽讬讚讜砖 诇诪爪讜转讜 讘拽讚讜砖转 转专讜"诪 砖讘讬注讬转 讜谞"专.
讜注驻讬"讝 谞专讗讛 诇讘讗专 讗诇讬讘讗 讚讛专诪讘"诐 讗转 讚讘专讬 讛转讜住驻转讗 讛住转讜诪讬诐. 讚讬"诇 砖讛诪讞讝讬拽 讘诪讞讜讘专 专"诇 诇驻谞讬 讘讜住专 讻砖讛讜讗 住诪讚专 讜讗讝 讞讬讬讘 讘讻诇 讻讬 讗讬谉 讻讗谉 驻专讬 讻诇诇, 讜讛驻拽专 驻讜讟专 专拽 讻砖讬砖 驻专讬. 讜讘转诇讜砖 诪谉 讛拽专拽注 驻讟讜专 诪谉 讛讻诇 专"诇 砖讛讬讛 讛驻拽专 讘砖注转 讛讘讗转 砖诇讬砖, 讜讗"讻 谞讙诪专 讞诇讜转 砖诐 讛驻专讬 讘讬谉 诇注谞讬谉 诪转谞"注 讜讘讬谉 诇注谞讬谉 转讜"诪, 讜诪砖讜"讛 讞诇 讛驻讟讜专 砖诇 讛驻拽专 诪讻诇 讛诪爪讜讜转 讛转诇讜讬讜转 讘讗专抓. 讜讛讞讝讬拽 讘拽诪讛 专"诇 砖讛讬讛 讛驻拽专 讘砖注转 讘讜住专 讜讛讞讝讬拽 讘讛 诇驻谞讬 砖讛讘讬讗 砖诇讬砖, 讜诇讻谉 驻讟讜专 诪诪转谞"注 讜讞讬讬讘 讘转讜"诪, 讻讬 讘讜住专 谞讞砖讘 讻驻专讬 讛专讗讜讬 诇诪爪讜讛 诇注谞讬谉 诪转谞"注 讜诇讗 诇转讜"诪, 讜诇驻讬讻讱 驻讟讜专 讛驻拽专 讞诇 诇注谞讬谉 诪爪讜讜转 诪转谞"注 讘诇讘讚 讜诇讗 诇注谞讬谉 诪爪讜讜转 转讜"诪, 讻讬 讗讬谉 讘讜住专 驻专讬 砖讛讜讗 专讗讜讬 诇转讜"诪, 讜诇讻谉 讗讬谞讜 专讗讜讬 诇讞诇讜转 驻讟讜专 讛驻拽专 讚转讜"诪, 讜讛讚讘专讬诐 诪讗讬专讬诐 诇注讬谞讬讬诐20.
讘.
讻转讘 讛专诪讘"诐 讘驻"讘 诪讛诇' 转专讜诪讜转 (讛诇讬"讘) 讝"诇 讛驻拽讬专 拽诪讛 讜讝讻讛 讘讛 讜注讘专 讜讛驻专讬砖 诪诪谞讛 转专讜诪讛 讛"讝 转专讜诪讛. 讗讘诇 讗诐 讛驻拽讬专 砖讘诇讬诐 讜讝讻讛 讘讛谉 讜注讘专 讜讛驻专讬砖 讜谞转谉 转专讜诪讛 讗讬谞讛 转专讜诪讛 注讻"诇. 讜注讬讬谉 讘专讗讘"讚 砖诐 砖讘讬讗专 讗转 驻住拽 讛专诪讘"诐 讜讝"诇 讛驻拽讬专 拽诪讛 讜讝讻讛 讘讛 讜讛驻专讬砖 诪诪谞讛 转专讜诪讛 讛专讬 讝讜 转专讜诪讛, 讗"讗, 诇讗 砖讬讛讗 讞讬讬讘 讗诇讗 砖讗诐 讛驻专讬砖 讛讜讬 转专讜诪讛 讻讚讗诪专讬谞谉 讘诪驻拽讬专 讗转 讻专诪讜 讜讛砖讻讬诐 讘讘拽专 讜讘爪专讜 砖讛讜讗 驻讟讜专 诪谉 讛诪注砖专 讜诪驻专砖 讘讬专讜砖诇诪讬 诪讛 讘讬谉 拽诪讛 诇砖讘诇讬谉 拽诪讛 注讚 砖诇讗 讛驻拽讬专诐 注讘专 讜讛驻专讬砖 诪讛诐 转专讜诪讛 讗讬谞讛 转专讜诪讛 讜讻砖讛驻拽讬专诐 诇讗 讛驻拽讬注 诪讛诐 讻诇讜诐, 砖讘诇讬诐 讗讬 注讘专 讜讛驻专讬砖 诪讛诐 讛专讬 讝讜 转专讜诪讛, 讛讬诇讻讱 讻砖讛驻拽讬专诐 讛驻拽讬注 讗讜转诐 诪谉 讛转专讜诪讛 讜谞驻讟专讜 讻讜' 注讻"诇. 讜谞专讗讛 讘讘讬讗讜专 讚讘专讬讛诐 砖拽讬讬诪讜转 砖转讬 讛诇讻讜转 讘讚讬谉 讛讛驻拽专 砖驻讟讜专 诪谉 讛转专讜诪讛: 讗) 讛驻拽专 讘砖注转讜 驻讜讟专 讜诪驻拽讬注 讚讬谉 转专讜诪讛; 讘) 讛驻拽专 诪讜谞注 诪讬专讜讞 诪诇讞讬讬讘 讗讞"讻. 讗诪谞诐 驻讬专讜转 讘诪讞讜讘专 讗讬谞诐 讘谞讬 讛驻专砖转 转专讜诪讛. 讜诇驻讬讻讱 讘诪讞讜讘专 驻讟讜专 讛驻拽专 讗讬谞讜 讞诇 诪讚讬谉 诪驻拽讬注 讜驻讜讟专 讗诇讗 砖诪讜谞注 讗转 讞诇讜转 讛诪讞讬讬讘 砖诇 诪讬专讜讞 讗讞"讻 讘砖注转 诪讬专讜讞. 讜诪砖讜"讛 讗诐 讛驻专讬砖 转专讜诪讛, 讛转专讜诪讛 讞诇讛, 讻诪讜 讘诪讬 砖讛驻专讬砖 讘砖讘诇讬诐 讘注诇诪讗 讘诇讬 诪讬专讜讞. 诪讗讬讚讱 讘驻讬专讜转 转诇讜砖讬诐, 砖讘谞讬 讛驻专砖讛 讛诐, 讛驻拽专 讞诇 讻驻讟讜专 讜讛讜讗 诪驻拽讬注 诪谉 驻讬专讜转 讗转 讻诇 讞诇讜转 讚讬谉 转专讜诪讛 诪注讬拽专讜. 讜讘讛转讗诐 诇讻讱 讗诐 讛驻拽讬专 砖讘诇讬诐 讜讝讻讛 讘讛谉 讜注讘专 讜讛驻专讬砖 转专讜诪转讜 讗讬谞讛 转专讜诪讛.
讙.
讘砖讬讟讛 诪拽讜讘爪转 诇住讜讙讬讬谉 讻转讜讘 讜讝"诇 诇讻讚转谞讬讗 讛诪驻拽讬专 讻专诪讜 讜讻讜' 讛拽砖讛 专讬讘"拽 诪转讜住驻转讗 讚驻讗讛 讚拽转谞讬 讙专 砖诪转 讜讘讝讘讝讜 讬砖专讗诇 讗转 谞讻住讬讜 讛诪讞讝讬拽 讘诪讞讜讘专 讞讬讬讘 讘讻诇 讘转诇讜砖 驻讟讜专 诪谉 讛讻诇 讘拽诪讛 驻讟讜专 诪驻专讟 讜注讜诇诇讜转 讜砖讻讞讛 讜驻讗讛 讜讞讬讬讘 讘诪注砖专 讜讛讬讬谞讜 讗讬驻讻讗. 讜诪驻专砖 专讘讬谞讜 砖诪讞讛 讚讜拽讗 讛讻讗 讚讛讞讝讬拽 讛讜讗 讚讻转讬讘 转注讝讜讘 讬转讬专讛 诇讞讬讬讘讜, 讗讘诇 讗讚诐 讗讞专 驻讟讜专, 诇讛讻讬 拽讗诪专 讘诪讞讜讘专 讞讬讬讘 讘讻诇 砖讛专讬 诇讗 讘讗讜 诇讻诇诇 注讜谞转 驻讟讜专 讚讘专砖讜转讜 谞转讞讬讬讘, 讜讘转诇讜砖 驻讟讜专 诪谉 讛讻诇 讛讜讗讬诇 讜讘专砖讜转 讛驻拽专 讘讗讜 诇注讜谞转 讞讬讜讘 讛驻拽专 驻讜讟专诐, 讘拽诪讛 驻讟讜专 讘砖讻讞讛 讜讘驻讗讛 砖讞讬讜讘谉 讘拽诪讛 讛驻拽专 驻讜讟专诐 讗讘诇 诪注砖专 砖讗讬谉 讞讬讜讘讜 讗诇讗 注讚 砖讬诪专讞 讘讻专讬 讛专讬 讘专砖讜转讜 讘讗 诇讻诇诇 讞讬讜讘, 讗讘诇 讛讻讗 讘砖注讛 砖讛讞讝讬拽 讘讛谉 砖转诇砖谉 讛专讬 讻讘专 谞转讞讬讬讘讜 讜讛驻拽专 驻讜讟专谉. 诪讛专"讬 讻"抓 注讻"诇.
讜谞专讗讛 砖讛专"讬 讻"抓 住讜讘专 砖讞诇讜拽 讚讬谉 诪转谞"注 诪讚讬谉 转讜"诪 砖驻讟讜专 讛讛驻拽专 讞诇 讘诪讞讜讘专 讘谞讜讙注 诇诪转谞"注 讜诇讗 讘谞讜讙注 诇转讜"诪. 讛专讬 转讜"诪 讗讬谞诐 讞诇讬诐 讘诪讞讜讘专 讜诇讻讱 讗祝 驻讟讜专 讛讛驻拽专 诇讗 讞诇 讘诪讞讜讘专 诪讗讞专 砖讛驻讬专讜转 讗讬谞诐 讘谞讬 转讜"诪. 砖讗谞讬 诪转谞"注 砖讞诇讬谉 讘诪讞讜讘专 讜诇讻谉 讗祝 讛驻讟讜专 砖诇 讛驻拽专 讞诇 讘诪讞讜讘专. 讜讘拽诪讛 专"诇 砖拽谞讛 讘诪讞讜讘专 诪讛驻拽专 讜诇驻讬' 讞讬讬讘 讘转讜"诪 讜驻讟讜专 诪诪转谞"注. 讜讘住讜讙讬讬谉 砖讘爪专谉 专"诇 砖拽谞讛 讛驻讬专讜转 讘转诇讜砖 讜诇讻谉 讛驻拽专 砖讞诇 讘转诇讜砖 讟专诐 讛拽谞讬谉 驻讜讟专诐 诪转讜"诪.
讙诪'. 讗讬谉 砖诪讬谉 诇讗 诇讙谞讘 讜诇讗 诇讙讝诇谉.
讗.
注讬讬谉 诇注讬诇 (讚祝 讬"讗 讗) 讘转讜住' 讚"讛 讗讬谉 砖诪讬谉 诇讗 诇讙谞讘 讜诇讗 诇讙讝诇谉. 讝"诇 讜讛讬讬谞讜 讟注诪讗 讚讙谞讘 讜讙讝诇谉 拽谞讜 诪讬讚 讻砖讛讜爪讬讗 诪专砖讜转 讘注诇讬诐, 讗讘诇 诪讝讬拽 诇讗 谞转讞讬讬讘 讗诇讗 讻诪讜 砖讛讝讬拽, 讜讛"讟 讚诪"讚 讗祝 诇砖讜讗诇 讻讬讜谉 讚讞讬讬讘 讘讗讜谞住讬谉 谞诪爪讗 砖拽谞讗讜 诪砖注讛 砖讛讜爪讬讗 诪讬讚 讛讘注诇讬诐 讜讛讚诪讬诐 讛讜讗 讚谞转讞讬讬讘 讻诪讜 讙谞讘 讜讙讝诇谉 注讻"诇. 讘讙诪专讗 砖诇谞讜 诪讘讜讗专 砖讗讬谉 砖诪讬谉 诇讙谞讘 讜讙讝诇谉 专拽 讗诐 砖讬谞讜讬 拽讜谞讛 (注讬' 讘专砖"讬 讚"讛 讗讬谉 砖诪讬谉). 讜讘驻砖讟讜转 砖讬谞讜讬 诪讛讜讜讛 拽谞讬谉 讜讞诇 诪讚讬谉 拽谞讬谞讬 讙讝讬诇讛, 讜讻诪驻讜专砖 讘转讜住' (砖诐 讚"讛 讗讬谉 砖诪讬谉) 讚讞诇 诪讚讬谉 拽谞讬谞讬 讙讝讬诇讛 砖诇 讙谞讘 讜讙讝诇谉, 讜讝"诇 讜讛"讟 讚讙谞讘 讜讙讝诇谉 拽谞讜 诪讬讚 讻砖讛讜爪讬讗讜 诪专砖讜转 讘注诇讬诐 注讻"诇.
讜讛谞讛 诇驻讬"讝 讬讜爪讗 讗诇讬讘讗 讚诪"讚 讗讬谉 砖诪讬谉 诇砖讜讗诇 砖砖讜讗诇 谞诪讬 讞讬讬讘 诪讚讬谉 拽谞讬谉 砖讗诇讛 砖讬砖 诇讜 讘讞驻爪讗 讜讻驻讬 砖讘讬讗专讜 讛转讜住' 砖诐 讘住讜祝 讚讘专讬讛诐21. 讗诪谞诐 注"驻 砖讬讟转 讛转讜住' 讬讜爪讗 砖诇诪"讚 砖诪讬谉 诇砖讜讗诇 讗讬谉 讛砖讜讗诇 讞讬讬讘 诇砖诇诐 诪讞诪转 拽谞讬谉, 讗诇讗 诪砖讜诐 讗讞专讬讜转 - 讘讚讜诪讛 诇砖讜诪专讬诐 讗讞专讬诐 - 讜诇驻讬讻讱 讗讬谞讜 拽讜谞讛 讘砖讬谞讜讬. 讜讗讬谉 砖讜讗诇 讚讜诪讛 诇讙谞讘 讜讙讝诇谉 砖讬砖 诇讛诐 拽谞讬谞讬诐 讘讞驻爪讗22. 讜讘讙诪' 讘讻转讜讘讜转 (诇讚:) 诪爪讜讬讛 诪讞诇讜拽转 讛讗诐 砖讜讗诇 讞讬讬讘 诪砖注转 诪砖讬讻讛 讗讜 诪砖注转 讗讜谞住讬谉, 讜讬"诇 砖讞诇讜拽讬谉 讘讝讛, 砖讗诐 砖讜讗诇 讞讬讬讘 诪讚讬谉 拽谞讬谉 讗讝讬 砖注转 讛诪砖讬讻讛 诪讞讬讬讘转. 诪讗讬讚讱 讗诐 砖讜讗诇 讞讬讬讘 诪讚讬谉 讗讞专讬讜转 讻诪讜 砖讜诪专讬诐 讗讞专讬诐, 讻诪讜讛诐 讞讬讬讘 讛讜讗 诇砖诇诐 诪砖注转 讗讜谞住讬谉. 讜诪砖诪注 砖讛转讜住' 转讜诇讬诐 讗转 砖转讬 讛砖讗诇讜转 讝讜 讘讝讜, 讜讻诪讜 砖讻转讘讜 砖讛讟注诐 讚诪"讚 砖讗讬谉 砖诪讬谉 诇砖讜讗诇 讛讜讗 诪砖讜诐 "砖拽谞讗讜 诪砖注讛 砖讛讜爪讬讗 诪讬讚 讛讘注诇讬诐 讜讛讚诪讬诐 讛讜讗 讚谞转讞讬讬讘 讻诪讜 讙谞讘 讜讙讝诇谉", 讻诇讜诪专 砖砖讜讗诇 谞诪讬 诪砖诇诐 讻诪讜 讙谞讘 讜讙讝诇谉 诪砖注转 诪砖讬讻讛 诪讚讬谉 拽谞讬谉 讜诇驻讬讻讱 讗讬谉 砖诪讬谉 诇砖讜讗诇 讚拽讜谞讛 讘砖讬谞讜讬.
讜诇讻讗讜专讛 诇驻讬"讝 诪"讚 砖诪讬谉 诇砖讜讗诇 住讜讘专 砖讗讬谉 砖讜讗诇 讞讬讬讘 诇砖诇诐 诪讚讬谉 拽谞讬谉 讗诇讗 诪讚讬谉 讗讞专讬讜转 讜诪砖诇诐 诪砖注转 讗讜谞住讬谉. 讗讱 谞专讗讛 砖谞讬转谉 诇讞诇拽 讘讬谉 砖转讬 讛砖讗诇讜转. 讚讬"诇 砖砖讜讗诇 诪砖诇诐 诪砖注转 诪砖讬讻讛 讻讬 讝讜讛讬 砖注转 讛拽谞讬谉 讛诪讞讬讬讘. 讜诪"诪 讗讬谞讜 拽讜谞讛 讘砖讬谞讜讬 讻讬 砖讗谞讬 拽谞讬谉 讛砖讜讗诇 诪讛拽谞讬谉 砖诇 讙谞讘. 讻讬 诇讙谞讘 讬砖 拽谞讬谉 讘讙讜祝 讛讞驻爪讗 砖讙谞讘. 讗讱 诇砖讜讗诇 讗讬谉 拽谞讬谉 讘讙讜祝 讛讞驻爪讗 讗诇讗 拽谞讬谉 驻讬专讜转 讘诇讘讚, 讜诇驻讬讻讱 砖讜讗诇 讗讬谞讜 拽讜谞讛 讗转 讙讜祝 讛讞驻爪讗 砖砖讗诇 讘砖讬谞讜讬. 讜讗讬诇讜 讙谞讘 砖讬砖 诇讜 拽谞讬谉 讘讙讜祝 讛讞驻爪讗 砖讙谞讘 拽讜谞讛 讗讜转讜 讘砖讬谞讜讬. 讜讛谞讛 讛讬专讜砖诇诪讬 讛拽砖讛 诪"砖 讛讙谞讘 诪谉 讛讙谞讘 砖驻讟讜专 讜讛讙谞讘 诪谉 讛砖讜讗诇 砖讞讬讬讘23. 讜诪转专爪转 讚讘讬转 砖讜讗诇 谞拽专讗 "讘讬转 讛讗讬砖" 讜讗讬诇讜 讘讬转 讙谞讘 讗讬谞讜 谞拽专讗 "讘讬转 讛讗讬砖". 讘讬讗讜专 讛讚讘专 砖拽谞讬谞讬 砖讜讗诇 讗讬谞诐 住讜转专讬诐 讗转 拽谞讬谉 讛讙讜祝 砖诇 讛讘注诇讬诐 讛专讗砖讜谞讬诐 讻讬 讛砖讜讗诇 讝讜讻讛 专拽 讘转砖诪讬砖讬谉 讜讘拽谞讬谉 驻讬专讜转 讜讘讻"讝 讬砖 诇讘注诇讬诐 讗转 拽谞讬谉 讛讙讜祝. 讜诇驻讬讻讱 讙谞讬讘讛 诪砖讜讗诇 诪讛讜讜讛 讙谞讬讘讛 诪"讘讬转 讛讗讬砖". 讜讘讛转讗诐 诇讝讛 讬转讻谉 谞诪讬 砖讗注"驻 砖砖讜讗诇 诪砖诇诐 诪砖注转 诪砖讬讻讛 诪驻谞讬 拽谞讬谉 讛驻讬专讜转 砖拽谞讛 诇讜 讘砖注转 诪砖讬讻讛, 诪"诪 砖诪讬谉 诇砖讜讗诇 砖讗讬谞讜 拽讜谞讛 讗转 讙讜祝 讛讞驻抓 讘砖讬谞讜讬 讻诪讜 讙谞讘 讜讙讝诇谉.
讜注讬讬谉 讘转讜住' 诇诪住' 砖讘讜注讜转 (讚祝 诪讘: 讚"讛 讜讗讬谉 讘讛谉 讜讻讜') 砖拽讘注讜 砖砖讜讗诇 拽专拽注 驻讟讜专 诪讗讜谞住讬谉 诇驻讬 砖讗讬谉 讚讬谞讬 砖诪讬专讛 讞诇讬诐 讘拽专拽注, 讜讗诐 谞讗诪专 砖砖讜讗诇 讞讬讬讘 诪讚讬谉 拽谞讬谉 诇讻讗讜专讛 拽砖讛 砖讛专讬 诇驻讜诐 专讬讛讟讗 讗祝 拽专拽注 砖讗讜诇讛 拽谞讜讬讛 诇砖讜讗诇, 讜诇诪讛 讻' 讛转讜住' 砖驻讟讜专.
讜讗诪专 讛讙专"诪 讝爪"诇 砖讗驻讬诇讜 谞谞讬讞 砖砖讜讗诇 讞讬讬讘 诪讚讬谉 拽谞讬谉 讬转讻谉 砖讙诐 讛讞讬讜讘 讛讝讛 转诇讜讬 讘讞诇讜转 讚讬谉 砖讜诪专讬诐, 讜讛讜讗讬诇 讜诇讬讻讗 讞诇讜转 讚讬谉 砖诪讬专讛 讘拽专拽注 讗祝 拽谞讬谉 讛砖讜讗诇 讗讬谞讜 讞诇. 讜住诪讜讻讬谉 诇讻讱 诪讚讬谉 讘注诇讬讜 注诪讜, 砖讙诐 讛砖讜讗诇 驻讟讜专 讻砖讘注诇讬讜 注诪讜, 讜讞讝讬谞谉 砖讻砖讞住专讛 讞诇讜转 砖诪讬专讛 诇讬讻讗 讞诇讜转 拽谞讬谉, 讜诇讻谉 讛砖讜讗诇 讘讘注诇讬诐 驻讟讜专, 讜讛"讛 讘拽专拽注24.
讜讘讻讱 讗诪专 讛讙专"诪 讝爪"诇 诪转讬讬砖讘转 拽讜砖讬讗 讗讞专转. 讛专讬 诪爪讬谞讜 (讘讘"诪 讚祝 诪讙:) 诪"讚 砖讛砖讜讗诇 砖诇讗 诪讚注转 讛讜讬 砖讜讗诇, 讜讗注"驻 讚讘驻砖讟讜转 诪砖诪注 砖诇讗 拽讬讘诇 注诇讬讜 讗讞专讬讜转 讚砖讜诪专. 讜诪讜讻讞 诇讻讗讜专讛 砖讛砖讜讗诇 讞讬讬讘 诪讚讬谉 拽谞讬谉 砖讗讬谞讜 讻诇讜诇 讘驻专砖转 讛砖讜诪专讬诐. 讜讗"讻 拽砖讛 诇诪讛 诇讗 讬讞讜诇 讚讬谉 砖讗诇讛 讘拽专拽注 诪讚讬谉 拽谞讬谉. 讜讛砖讬讘 讛讙专"诪 讝爪"诇 砖谞讜住祝 诇讚讬谉 砖砖讜讗诇 拽讜谞讛 讞诇 讙诐 讚讬谉 砖砖讜讗诇 讛讜讬 砖讜诪专. 讜讘讻谉 讻砖诐 砖讛讟讬诇讛 讛转讜专讛 砖诪讬专讛 注诇 讛诪讜爪讗 讗讘讬讚讛 讘诇讬 砖讬拽讘诇 注诇 注爪诪讜 讗讞专讬讜转 讻谉 讛讟讬诇讛 讛转讜专讛 讚讬谉 砖诪讬专讛 注诇 讛砖讜讗诇 砖诇讗 诪讚注转 讜讞讬讬讘 诪讚讬谉 砖诪讬专讛. 讘拽专拽注, 诇注讜诪转 讝讛, 诇讗 讞诇讛 砖诪讬专讛, 讜诇驻讬讻讱 讗讬谉 讘拽专拽注 讚讬谉 砖讜讗诇 - 诇讗 诪讚讬谉 砖讜诪专 讜诇讗 诪讚讬谉 拽谞讬谉.
讘.
讻诇 讝讛 讘谞讜讙注 诇砖讜讗诇. 讗讱 讙谞讘 讗讬谞讜 砖讜诪专 讜讗讬谞讜 讞讬讬讘 讘讗讞专讬讜转 讻诇诇. 讻谉 讻转讘讜 讛转讜住' 诇诪注诇讛 (讚祝 谞讜: 讚"讛 驻砖讬讟讗) 讝"诇 讚诪爪讬谞讜 讚讘专讬诐 砖讛砖讜诪专 讞讬讬讘 讜讛讙讝诇谉 驻讟讜专 砖讛专讬 讘讻讞砖讛 讘讛诪讛 讛讻讞砖讛 讚讛讚专讛 讜讘驻讬专讜转 砖讛专拽讬讘讜 诪拽爪转 诪讜讻讞 讘讛讙讜讝诇 拽诪讗 (讚祝 爪讞:) 讚讙讝诇谉 讗讜诪专 诇讜 讛专讬 砖诇讱 诇驻谞讬讱 诪砖讜诐 讚诇讗 讞砖讬讘 砖讬谞讜讬 讜诇讗 拽谞谞讛讜 讜驻讟讜专 讗驻讬' 讘驻砖讬注讛 讚诇讗 拽讘诇 注诇讬讜 砖诪讬专讛 讗讘诇 砖讜诪专 讻讬讜谉 砖诪转讞讬讬讘 讘讻讞砖讗 讚诇讗 讛讚专讛 讜讛专拽讬讘讜 讻讜诇诐 讗诐 谞注砖讜 讘驻砖讬注讛 讻诪讜 讻谉 讬转讞讬讬讘 讘讻讞砖讗 讚讛讚专讛 讜讘讛专拽讬讘讜 诪拽爪转诐 讻讬讜谉 讚拽讘诇 注诇讬讜 砖诪讬专讛 讻讜' 注讻"诇. 诪讘讬讗讜专 讛讞讬诇讜拽 谞专讗讛 砖砖讜诪专 讞讬讬讘 讘讗讞专讬讜转 讜讞讬讬讘 诇砖诇诐 讘砖讘讬诇 讛驻住讚 诪诪讜谉 讛讘注诇讬诐. 诇驻讬讻讱 诪砖诇诐 讙诐 讘讻讞砖讗 讚讛讚专讛 讜讘讛专拽讬讘讜 诪拽爪转 讛驻讬专讜转 砖讛讘注诇讬诐 讛驻住讬讚讜 诪诪讜谉. 讜讗讬诇讜 诇讙讝诇谉 讗讬谉 讞讬讜讘 讗讞专讬讜转. 讛讙讝诇谉 讞讬讬讘 专拽 讘讛砖讘转 讛讘注讬谉. 讜讻诇 讝诪谉 砖讛讞驻爪讗 诇讗 谞砖转谞讛 砖讬谞讜讬 讙诪讜专 讜砖讬讬讱 讘讜 讛砖讘讛 讗讜诪专 诇讘注诇讬诐 讛专讬 砖诇讱 诇驻谞讬讱 讜驻讟讜专 诪诇砖诇诐 讘注讚 讛驻住讚 诪诪讜谉 讛讘注诇讬诐 讻讬 讗讬谞讜 讞讬讬讘 讘讗讞专讬讜转.
讜讘讚讜诪讛 诇讻讱 驻住拽 讛专诪讘"诐 讘谞讜讙注 诇讛砖讘转 砖讜专 讛谞住拽诇. 讛专讬 讘谞讜讙注 诇砖讜诪专 讻' 砖讞讬讬讘 (讘驻讬"讗 诪讛诇' 谞讝拽讬 诪诪讜谉 讛诇"讟) 讝"诇 砖讜专 砖讛诪讬转 讗转 讛讗讚诐 讜讛拽讚讬砖讜 讘注诇讬讜 讗讬谞讜 拽讚讜砖 讜讻谉 讗诐 讛驻拽讬专讜 讗讬谞讜 诪讜驻拽专 诪讻专讜 讗讬谞讜 诪讻讜专 讛讞讝讬专讜 砖讜诪专 诇讘注诇讬讜 讗讬谞讛 讞讝专讛 砖讞讟讜 讘砖专讜 讗住讜专 讘讛谞讗讛 讘讚"讗 讗讞专 砖谞讙诪专 讚讬谞讜 诇住拽讬诇讛 注讻"诇. 讜讗讬诇讜 讘谞讜讙注 诇讙讝诇谉 讻转讘 砖驻讟讜专 讘驻"讙 诪讛诇' 讙讝讬诇讛 (讛诇"讚) 讜讝"诇 讗讘诇 讗诐 讙讝诇 讘讛诪讜转 讜讻讞砖讜 讻讞砖 砖讗驻砖专 诇讞讝讜专 讻讜' 讗讜 砖讙讝诇 讞诪抓 讜注讘专 注诇讬讜 讛驻住讞 讗讜 讘讛诪讛 讜谞注讘讚讛 讘讛 注讘讬专讛 讻讜' 讗讜 砖讛讬转讛 讬讜爪讗讛 诇讛住拽诇 讗讜诪专 诇讜 讛专讬 砖诇讱 诇驻谞讬讱 讜诪讞讝讬专 讗讜转讛 讘注爪诪讛 注讻"诇. 讜谞专讗讛 砖讛讛讘讚诇 讛讜讗 砖砖讜诪专 讞讬讬讘 讘讗讞专讬讜转, 讜诇驻讬讻讱 讞讬讬讘 诇砖诇诐 诇讘注诇讬诐 砖讛驻住讬讚讜 诪诪讜谉 讘注讚 讛砖讜专 砖谞讙讞 讘驻砖讬注转讜 讜砖谞注砖讛 砖讜专 讛谞住拽诇 砖讗住讜专 讘讛谞讗讛, 讜诇讗 谞驻讟专 讛砖讜诪专 讘讛砖讘转 讛砖讜专 讜讘讗诪讬专转 讛专讬 砖诇讱 诇驻谞讬讱. 诪讗讬讚讱 讙讝诇谉 讗讬谞讜 讞讬讬讘 讘讗讞专讬讜转, 讜诪砖讜"讛 讗驻砖专 诇讜 诇讛砖讬讘 讗转 讛砖讜专 讛谞住拽诇 砖谞讗住专 讘讛谞讗讛 讘驻砖讬注转讜 讜诇讜诪专 诇讘注诇讬诐 讛专讬 砖诇讱 诇驻谞讬讱 讜诇讛驻讟专.
讗讱 拽砖讛 注诇 讛专诪讘"诐 诪讛讙诪' 诇拽诪谉 (讚祝 爪讞:) 讘讙讝诇谉 砖讙讝诇 讞诪抓 讜注讘专 注诇讬讜 讛驻住讞 讗讜诪专 诇讜 讛专讬 砖诇讱 诇驻谞讬讱, 讜讘讙诪' 诪讗谉 转谞讗 讗讜诪专讬谉 讘讗讬住讛"谞 讛专讬 砖诇讱 诇驻谞讬讱, 讗诪专 专讘 讞住讚讗 专' 讬注拽讘 讛讬讗 讚转谞讬讗 砖讜专 砖讛诪讬转 讻讜' 专' 讬注拽讘 讗讜诪专 讗祝 诪砖谞讙诪专 讚讬谞讜 讛讞讝讬专讜 砖讜诪专 诇讘注诇讬讜 诪讜讞讝专 诪讗讬 诇讗讜 讘讛讗 拽诪驻诇讬讙讬 讚专' 讬注拽讘 住讘专 讗讜诪专讬谉 讘讗讬住讛"谞 讛专讬 砖诇讱 诇驻谞讬讱 讻讜' 注讻"诇, 讜拽砖讛 砖讛讙诪' 讛砖讜讜讛 砖讜诪专 诇讙讝诇谉 讚讘砖谞讬讛诐 讬砖 讛砖讘讛 讘讗住讛"谞 讗诇讬讘讗 讚专' 讬注拽讘 讜讗讬诇讜 诇专讘谞谉 讘砖谞讬讛诐 讗讬谉 讛砖讘讛, 讜诪讗讬讚讱 讛专讬 讛专诪讘"诐 讛讘讞讬谉 讘讬谞讬讛诐 讜驻住拽 砖讘砖讜诪专 诇讗 讗诪专讬谞谉 讘讗讬住讛"谞 讛专讬 砖诇讱 诇驻谞讬讱 讜讘讙讝诇谉 讗诪专讬谞谉 讛专讬 砖诇讱 诇驻谞讬讱.
讜爪"诇 砖讛砖讜讜讗讛 讛讬讗 讗诇讬讘讗 讚专讘 讞住讚讗 讜讗诇讬讘讗 讚讛讛讜讛 讗诪讬谞讗. 诪讗讬讚讱 讗诇讬讘讗 讚专讘讛 讜诇诪住拽谞讗, 专' 讬注拽讘 讜讛讞讻诪讬诐 驻诇讬讙讬 讗诐 讙讜诪专讬诐 讚讬谞讜 砖诇 砖讜专 砖诇讗 讘驻谞讬讜 讗讜 诇讗, 讜讗诐 讛砖讜诪专 驻砖注 讗讜 诇讗, 讘专诐 讗诐 驻砖注 讞讬讬讘 诇砖诇诐 讜诇讗 讗诪专讬谞谉 讛专讬 砖诇讱 诇驻谞讬讱. 诪讗讬讚讱 讘讙谞讘 讗诪专讬谞谉 讛专讬 砖诇讱 诇驻谞讬讱 讘讬谉 讗诐 讛讙谞讘 驻砖注 讗讜 诇讗 驻砖注 讻讬 讙谞讘 讗讬谞讜 讞讬讬讘 讘讗讞专讬讜转 讘注讚 讛驻住讚 讛讘注诇讬诐, 讜讞讬讬讘 专拽 诇讛砖讬讘 讗转 讛讚讘专 讛讙讝讜诇 讘注讬谉, 讜诇驻讬讻讱 讬讻讜诇 诇讛砖讬讘 讗祝 讗讬住讛"谞 诇讘注诇讬诐 讜诇讜诪专 诇讛诐 讛专讬 砖诇讱 诇驻谞讬讱 讜诇讛驻讟专.
讘专诐 注讬讬谉 讘驻专砖"讬 (诇注讬诇 讚祝 诪讛. 讚"讛 诇讬驻诇讙讜 讜注"注 诇拽诪谉 讘专砖"讬 讚祝 爪讞: 讚"讛 讚讗"讻) 砖讻' 讗诇讬讘讗 讚讛专讘谞谉 砖讗讬谞讜 诪讜讞讝专 讜讝"诇 讚讗"诇 讗转驻住转讬讛 诇转讜专讗讬 讜讻讜' 讜讛讝讬拽讗 讚讘讬讚讬诐 讛讜讗 砖讛讘讬讗讜 诇讘讬 讚讬谞讗 注讻"诇. 讜诇讻讗讜专讛 诪砖"讻 专砖"讬 砖讛讛讘讗讛 诇讘讬"讚 诪讛讜讜讛 讛讬讝拽 讘讬讚讬诐 讞讜诇拽 注诇 讛专诪讘"诐 讻讬 诇专诪讘"诐 讗讬诇讜 讛讬讛 讛讬讝拽 讘讬讚讬诐 讗祝 讙谞讘 讛讬讛 讞讬讬讘 诇砖诇诐 砖讛专讬 讙谞讘 砖讛讝讬拽 讞讬讬讘 诇砖诇诐 讗转 讛讛讬讝拽 砖注砖讛 诇谞讙讝诇25. 诇讛专诪讘"诐 讛砖讜诪专 驻砖注 讘砖讜专 讘讛讘讗转讜 诇讘讬"讚 讗讱 诇讗 讛讝讬拽讜 讘讬讚讬诐, 讜诇讻谉 讙谞讘 驻讟讜专 讚讗讬谉 诇讜 讗讞专讬讜转 讜讗讬谞讜 讞讬讬讘 讘驻砖讬注讛, 讜诪讗讬讚讱 砖讜诪专 讛诪讞讜讬讬讘 讘讗讞专讬讜转 讞讬讬讘 诇砖诇诐.
注讜讚 讬诇"注 砖讗诐 谞谞拽讜讟 讻爪讚 讛谞"诇 砖砖讜讗诇 讞讬讬讘 讘注讚 讛拽谞讬谉 砖诇 砖注转 讛诪砖讬讻讛 讜讞住专讜谉 讛砖讘转 讛讘注讬谉, 诪讛讜 讚讬谉 讛砖讜讗诇 讘谞讜讙注 诇讛砖讘转 砖讜专 讛谞住拽诇 - 讛讗诐 讬讻讜诇 诇讜诪专 讛专讬 砖诇讱 诇驻谞讬讱 讻诪讜 讙谞讘 讗讜 诇讗. 讘专诐 讛讘讗谞讜 诇诪注诇讛 讘砖诐 讛讙专"诪 讛诇讜讬 讝爪"诇 砖讬砖 砖谞讬 诪讞讬讬讘讬诐 讘砖讜讗诇 - 讗) 讛诪讞讬讬讘 砖诇 拽谞讬谉 砖诇 砖注转 讛诪砖讬讻讛, 讜讘) 讛诪讞讬讬讘 砖诇 讗讞专讬讜转 讚砖讜诪专 讛诪讞讬讬讘转讜 诇砖诇诐 讘砖讘讬诇 讛驻住讚 诪诪讜谉 讛讘注诇讬诐. 讜讘讻谉 讗"讗 诇讜 诇砖讜讗诇 诇讜诪专 讘砖讜专 讛谞住拽诇 讛专讬 砖诇讱 诇驻谞讬讱 讻讬 讞讬讬讘 诪讟注诐 讗讞专讬讜转 讚砖讜诪专.
讜注诇讬谞讜 诇注讬讬谉 讗诇讬讘讗 讚专讘 讞住讚讗 讛住讜讘专 讚砖讜诪专 讚砖讜专 讛谞住拽诇 讗讜诪专 讛专讬 砖诇讱 诇驻谞讬讱 讻诪讜 讙谞讘 讜砖拽讬讜诐 讛砖讘转 讛讘注讬谉 驻讜讟专 讗讜转讜, 诪讛讬 讚注转讜 讘砖讜诪专 驻讬专讜转 砖讛专拽讬讘讜 诪拽爪转谉 - 讛讗诐 讞讬讬讘 诇砖诇诐 讗讜 诇讗. 讜诇讻讗讜专讛 住讜讘专 讚讞讬讬讘 诇砖诇诐 讜讻诪讜 砖讻' 讛转讜住' 讛谞"诇 (讚祝 谞讜: 讚"讛 驻砖讬讟讗). 讜讗"讻 爪"注 诪"砖 砖讜诪专 诪讙讝诇谉 砖讛专讬 讙讝诇谉 讗讜诪专 诇讘注诇讬诐 讛专讬 砖诇讱 诇驻谞讬讱 讗祝 讘驻讬专讜转 砖讛专拽讬讘讜 诪拽爪转谉. 讜谞专讗讛 砖专讘 讞住讚讗 住讜讘专 砖讛讗讞专讬讜转 讚砖讜诪专 讻讜诇诇转 讗转 讛讚讬谉 砖诇 讛砖讘讛 讚讛讬讬谞讜 砖砖讜诪专 讞讬讬讘 讘讗讞专讬讜转 诇讛砖讬讘 讗转 讛讘注讬谉. 讜诇讻谉 讘砖讜专 讛谞住拽诇 砖讛讞讝讬专 讗转 讛讘注讬谉 讜拽讬讬诐 讗转 诪爪讜转 讛讛砖讘讛 诇讙诪专讬 讗讜诪专 讛专讬 砖诇讱 诇驻谞讬讱 讜驻讟讜专. 讗讱 讘驻讬专讜转 砖讛专拽讬讘讜 诪拽爪转谉 诇讗 拽讬讬诐 讗转 诪爪讜转 讛讛砖讘讛 讘砖诇讬诪讜转 讜讗"讗 诇讜 诇讜诪专 讛专讬 砖诇讱 诇驻谞讬讱 诪讗讞专 砖讛专拽讬讘讜 诪拽爪转谉 讜谞砖转谞讜 讘诪拽爪转 诪诪讛 砖讛讬讜 讘砖注转 拽讘诇转 讛讗讞专讬讜转. 讜讗讬谉 讝讛 讚讜诪讛 诇砖讜专 讛谞住拽诇 讻讬 讘砖讜专 讛谞住拽诇 讙讜祝 讛砖讜专 诇讗 谞砖转谞讛 讻诇诇 讗诇讗 砖讞诇 讘讜 讗讬住讜专 讛谞讗讛, 讜诇驻讬' 讗讜诪专 砖讜诪专 诇讘注诇讬诐 讛专讬 砖诇讱 诇驻谞讬讱. 讜讗讬诇讜 讘驻讬专讜转 砖讛专拽讬讘讜 诪拽爪转谉 砖谞砖转谞讜 讛驻讬专讜转 讘诪拽爪转 诪诪讛 砖讛讬讜 讘砖注转 拽讘诇转 讛砖诪讬专讛 讗讬谉 讛砖讜诪专 讬讻讜诇 诇讜诪专 诇讘注诇讬诐 讛专讬 砖诇讱 诇驻谞讬讱. 讗诪谞诐 讗讬谉 讚讬谞讜 讚讜诪讛 诇讚讬谉 讛讙讝诇谉, 砖讛专讬 讞讬讜讘 讛砖讘转 讛讙讝讬诇讛 讛讜讬 诪爪讜讛 砖讞诇讛 诪谉 砖诪讬诐 讜讗讬谞讛 转诇讜讬讛 讘拽讘诇转 讗讞专讬讜转. 讜讘讛转讗诐 诇讻讱 讘砖讬谞讜讬 讙诪讜专, 讻砖讛讞驻爪讗 讛讜讬 驻谞讬诐 讞讚砖讜转, 诇讗 讬讻讜诇 讛讙讝诇谉 诇拽讬讬诐 讗转 诪爪讜转 讛讛砖讘讛 砖诇 讛转讜专讛. 讜讗讬诇讜 讘讛专拽讬讘讜 驻讬专讜转 讘诪拽爪转谉 诪拽讬讬诐 讛讙讝诇谉 讗转 诪爪讜转 讛砖讘转 讙讝讬诇讛, 讻讬 讗讬谉 讻讗谉 驻谞讬诐 讞讚砖讜转 讜讛驻讬专讜转 诪讛讜讜讬诐 讗讜转讜 讞驻爪讗 诇注谞讬谉 砖讗专 讚讬谞讬 讛转讜专讛. 诪砖讗"讻 砖讜诪专 砖讞讬讬讘 讗转 注爪诪讜 讘讗讞专讬讜转 诇拽讬讬诐 讗转 诪爪讜转 讛砖讘转 讛驻拽讚讜谉, 讜诇讻谉 爪专讬讱 讛讞驻爪讗 砖诇 讛驻拽讚讜谉 诇讛讬讜转 讚讜诪讛 诪诪砖 诇驻拽讚讜谉 砖拽讘诇 讘砖注转 拽讘诇转 讛讗讞专讬讜转 讜诇讗 诇讛砖转谞讜转 讻诇诇, 讜讗诐 讛驻讬专讜转 讛专拽讬讘讜 讘诪拽爪转谉 讜谞砖转谞讜 讘诪拽爪转 讗"讗 诇讜 诇拽讬讬诐 讘讛诐 讗转 诪爪讜转 讛讛砖讘讛 砖拽讘诇 注诇 注爪诪讜 讜诪砖讜"讛 讞讬讬讘26.
17 注讬讬谉 讘讬专讜砖诇诪讬 讘"拽 专讬砖 驻"讝 讜砖讘讜注讜转 专讬砖 驻"讞 讜讘诪驻专砖讬诐 砖诐 讜讘拽爪讜讛"讞 住讬' 砖诪"讟.
18 诇驻讬 讛讙专"诪 讝爪"诇 诪讘讜讗专 诪讛 讚诇讻讗讜专讛 拽砖讛 讗诇讬讘讗 讚诪"讚 砖讗讬谉 砖诪讬谉 诇砖讜讗诇 砖讛讜讗 住讜讘专 砖讬砖 诇砖讜讗诇 拽谞讬谞讬诐 讘讞驻爪讗 讜讻讚诪讘讜讗专 讘转讜住' 讚讗"讻 诪"砖 讛讙谞讘 诪谉 讛砖讜讗诇 砖讞讬讬讘 讚谞拽专讗 诪"讘讬转 讛讗讬砖" 诪讛讙谞讘 诪谉 讛讙谞讘 砖驻讟讜专 砖讗讬谞讜 诪"讘讬转 讛讗讬砖". 讜讘讻诇诇 拽砖讛 讛讬讗讱 讬转讻谉 砖讞驻抓 讛砖讗讜诇 谞拽专讗 讞驻抓 讘讘讬转 讘注诇讬讜 讘讝诪谉 砖讬砖 诇砖讜讗诇 拽谞讬谞讬诐 讘讞驻爪讗. 讗诇讗 讚诇驻讬 讛讙专"诪 谞讬讞讗 讚讚讬谉 拽谞讬谉 砖讗讬诇讛 诪讬讜住讚 讘讞诇讜转 讚讬谉 砖诪讬专讛 讜讘砖讜诪专 讞诇 讚讬谉 讚讻诇 讛讬讻讗 讚讗讬转讗 讘专砖讜转讗 讚诪专讛 讗讬转讗 讜诇讻谉 讛讞驻抓 讛砖讗讜诇 讛讜讬 讘专砖讜转 讛讘注诇讬诐 讜讘"讘讬转 讛讗讬砖".
19 注讬讬谉 诇诪注诇讛 讘讛拽讚诪讛 诇驻专拽 讛讙讜讝诇 拽诪讗 讗讜转 讛'.
20 讗讱 诇驻讬 讚讘专讬 讛讙专"讞 讝爪"诇 讘住驻专讜 注诇 讛专诪讘"诐 (驻"讘 诪讛诇' 讙讝讬诇讛 讛诇讟"讜) 讙诐 讙讝诇谉 讗讬谞讜 讬讻讜诇 诇讜诪专 讛专讬 砖诇讱 诇驻谞讬讱 讘驻讬专讜转 砖讛专拽讬讘讜 诪拽爪转谉 讜讞讬讬讘 诇砖诇诐 讛驻讞转 讚讛讜讬 砖讬谞讜讬 讘诪拽讜诪讜 讜诇讗 讘讻诇 讛讞驻爪讗, 注讬讬"砖. 注"注 讘砖讬注讜专讬诐 诇拽诪谉 (讚祝 爪讞:) 讚"讛 诪讗谉 转谞讗.
21 注"注 讘讗讙专讜转 讛讙专讬"讚 讛诇讜讬 (驻"讗 诪讛诇' 转砖讜讘讛 讛诇"讗).
22 讗讱 注讬讬"砖 讘砖"诪 砖诪讘讬讗 驻讬专讜砖 讗讞专 讘砖诐 讛诪讗讬专讬 讜讘砖讬注讜专讬诐 砖诐.
23 讬诇"注 讗诇讬讘讗 讚讛专诪讘"诐 讛讗诐 讙讝讬诇讛 诪讛讜讜讛 讗讘讬讝专讬讬讛讜 讚砖"讚, 讜讗诐 谞谞拽讟 砖讛专诪讘"诐 住讜讘专 讘讗讘讬讝专讬讬讛讜 讚砖"讚 砖讬讛专讙 讜讗诇 讬注讘专 讬讜爪讗 砖讙诐 讘讙讝讬诇讛 讞诇 讚讬谉 讬讛专讙 讜讗诇 讬注讘讜专, 讜讛讜讗 讞讬讚讜砖 注爪讜诐, 讜爪"注.
24 讬诇"注 讚讛专讬 诪讬讬专讬 讘诪注讜转 砖诇 专讘讬转, 讜讛诪诪讜谉 砖诇 专讘讬转 讘讬谉 讻讛 讜讻讛 拽谞讜讬 诇讙诪专讬 诇讗讘讬讛诐 砖讛讜讗 讛诪诇讜讛 讜讛讘谞讬诐 驻讟讜专讬诐 诪讚讗讜专讬讬转讗 诪诇讛讞讝讬专讜 注"驻 讙讝讬讛"讻 (诇拽诪谉 讚祝 拽讬讘 讗) 讗诇讗 砖诪爪讜讛 诪讜讟诇转 注诇 讗讘讬讛诐 诇砖诇诐 讛专讘讬转, 讜讗"讻 诪诪"谞 诇讗 讬专砖讜 讞驻爪讗 砖诇 讙讝讬诇讛. 讜讗讜诇讬 讚讗讝诇讬谞谉 讗诇讬讘讗 讚专诪讬 讘专 讞诪讗 (砖诐) 砖住讜讘专 砖讚诪讬 专讘讬转 讛讜讬讬谉 讞驻爪讗 砖诇 讙讝讬诇讛. 讜讻谉 驻专砖"讬 (讘讚"讛 讗讬谉 讞讬讬讘讬谉 讻讜').
25 注讬讬谉 讘砖讬注讜专讬诐 诇注讬诇 (讚祝 爪讙:) 注诇 讛诪砖谞讛 讚"讛 讙讝诇 驻专讛 诪注讜讘专转 讜讘讘讬讗讜专 讛诪讞诇讜拽转 讘讬谉 讛专讗"砖 诇讘讬谉 讛转讜住' 讗诐 讙讝诇谉 砖拽讜谞讛 讘砖讬谞讜讬 诪砖诇诐 讻砖注转 讛砖讬谞讜讬 讗讜 讻砖注转 讛讙讝讬诇讛. 讜注讬讬谉 讘谞转讬讘讜转 (砖住"讗, 讗') 讛住讜讘专 砖砖讬谞讜讬 拽讜谞讛 讘注"讻 砖诇 讛讙讝诇谉.
26 注讬讬谉 讘讞讚讜砖讬 专讘谞讜 讞讬讬诐 讛诇讜讬 注诇 讛专诪讘"诐 (驻"讚 诪讛诇' 讬讘讜诐 讜讞诇讬爪讛 讛诇讟"讝).
专砖讬诪讜转 砖讬注讜专讬诐 诇讙专讬"讚 住讜诇讜讘讬讬爪'讬拽 (谞讬讜 讬讜专拽, 1998), 讘讗讚讬讘讜转 住驻专讬讗, 讘专讬砖讬讜谉 CC BY-NC.

